Penting! Sila Elak Dari Amal Diet Begini Jika Anda Ada Masalah Kulit Psoriasis!

Psoriasis ialah
masalah kulit yang merengsa dan meradang
. Jika anda ada kondisi ini, maka penting untuk anda tahu makanan untuk psoriasis yang sesuai!

Keadaan ini akan membuatkan kulit menjadi tebal lebih cepat daripada biasa.

Bahagian yang biasa terkesan ialah kulit kepala, lutut dan siku.
Namun, mana-mana bahagian kulit boleh terkesan, termasuk kuku dan tulang.

Psoriasis membuatkan kulit menghasilkan lapisan yang kelihatan seperti sisik nipis dan berwarna seakan kemerah-merahan.

Sisik tersebut kadangkala gugur dengan sendiri dan mungkin juga memberikan rasa gatal yang berbeza-beza bagi setiap orang.

Ia bukanlah keadaan yang membahayakan namun boleh membuatkan penghidapnya tertekan dengan rupa kulit yang dihadapi,
 terutamanya jika melibatkan kulit kepala dan muka
.

Keadaan ini adalah disebabkan oleh kadar pertumbuhan sel-sel kulit yang melebihi kadar biasa. Sebab itu, kulit menjadi tebal.

Walau bagaimanapun, psoriasis bukanlah sejenis keadaan berjangkit. Ia bukan sejenis jangkitan tetapi radang autoimun.

Adakah diet menjejaskan serangan psoriasis?

Jika anda merupakan seorang penghidap psoriasis, pasti anda mengambil ubat-ubatan dari preskripsi doktor
untuk mengawal keadaan kulit anda
.

Namun, adakah makanan untuk psoriasis juga perlu diberikan perhatian?

Tiada bukti santifik yang menunjukkan diet tertentu atau mengelakkan makanan tertentu akan membantu keadaan anda kerana apa yang anda makan boleh memberikan perubahan.

Menurut seorang doktor terkenal di Amerika Syarikat, Dr Andrew Weil, “Dalam pengalaman saya, kebanyakan orang memberikan tindak balas yang baik terhadap perubahan diet dan gaya hidup dalam mengawal keradangan kronik.”

Makanan untuk psoriasis, kurangkan ambil alkohol

Kaitan antara alkohol dan psoriasis adalah tidak jelas.

Namun menurut pakar, penghidap psoriasis perlu mengurangkan pengambilannya.

Untuk lelaki, tidak lebih daripada dua kali sekali dan kurang daripada sekali bagi wanita.

Kajian menunjukkan bahawa lelaki yang mengambil alkohol dalam jumlah yang besar, keadaannya kurang bertindak balas terhadap rawatan psoriasis.

Terdapat juga laporan yang menemui bahawa lelaki yang kuat minum alkohol mendapati rawatannya lebih berkesan
selepas berhenti mengambil alkohol
.

Doktor mungkin akan meminta anda untuk berhenti minum sepenuhnya jika keadaan anda sangat teruk atau sedang mengambil sesetengah ubat-ubatan seperti methotrexate dan acitretin.

Elakkan makanan yang jadi punca masalah kulit

Memandangkan psoriasis adalah sejenis keradangan
, anda perlu sebaiknya mengurangkan faktor-faktor yang boleh merangsang keradangan.

Beberapa makanan yang dikenal pasti boleh merangsang keradangan adalah:

Daging merah berlemak.

Produk tenusu.

Makanan yang diproses.

Gula yang ditapis.

Sayur-sayuran nightshade seperti ubi kentang, tomato dan lada.

Selain mengurangkan makanan-makanan di atas, lebihkan pula makanan yang membantu melawan keradangan, kebiasaannya makanan yang kaya dengan antioksidan seperti:

Ikan air tawar seperti tuna, salmon, mackerel dan hering.

Biji rami (flaxseed), minyak zaitun, biji labu dan kacang walnut. Semua ini adalah sumber yang kaya dengan asid lemak omega-3.

Buah-buahan dan sayur-sayuran yang berwarna warni.

Adakah diet bebas gluten akan membantu?

Gluten adalah sejenis protein yang terkandung
 di dalam gandum dan tepung serta semua produk yang dihasilkan daripadanya.

Diet bebas gluten ini kebiasaannya diamalkan oleh mereka yang menghidap penyakit seliak, iaitu sejenis penyakit usus di mana terdapat alahan terhadap gluten.

Sifat penyakit seliak adalah seperti psoriasis, iaitu autoimun.

Jadi, mungkin diet yang sama dapat membantu. Malah, seseorang mungkin menghidap lebih daripada satu penyakit autoimun.

Namun, apa yang perlu anda tahu adalah psoriasis boleh meningkatkan risiko penyakit jantung dan diet gandum adalah baik untuk jantung.

Jadi, sila berbindang dengan doktor anda terlebih dahulu sebelum membuat keputusan.


10 Masalah Ini Punca Anda Alami Tangan Bergetar, Jangan Ambil Ringan!

“Ajai, kau
nervous
ke? Tangan bergetar je dari tadi,” seloroh Farid dengan teman sekerjanya. Kalau anda perasan, memang kadang-kadang tangan kita akan bergetar, sama ada semasa membuat sesuatu ataupun semasa rehat.

Apakah punca sebenar keadaan ini dan adakah ia normal? Jom, artikel ini akan membantu anda memahami keadaan ini selanjutnya.

Tangan bergetar dengan tremor, sama ke?

Tremor
 ialah pengecutan otot yang tidak disengajakan dan berirama yang menyebabkan getaran atau gegaran pada seluruh badan.

Secara umumnya, pergerakan ini mudah diperhatikan di
bahagian tangan
, tetapi boleh berlaku di lengan, kepala, pita suara, kaki dan seluruh tubuh.

Keadaan ini boleh berlaku secara berkala atau berterusan. Selalunya, ia berlaku dengan sendirinya atau berlaku akibat gangguan lain.

Tangan menggeletar paling kerap berlaku pada orang dewasa pertengahan umur dan warga tua. Meskipun begitu, ia boleh berlaku dalam semua lingkungan umur. Pergerakan ini secara amnya mempengaruhi lelaki dan wanita sama rata.

Jangan risau, keadaan ini tidak membahayakan nyawa anda! Namun, sesiapa yang mempunyai keadaan ini akan berasa sukar bahkan mustahil untuk melakukan pekerjaan atau tugas seharian.

Punca tangan bergetar

Secara umumnya, getaran tubuh disebabkan masalah atau gangguan di bahagian otak yang mengawal pergerakan kita.

Sebilangan besar jenis getaran masih tidak diketahui puncanya, walaupun terdapat beberapa bentuk yang berkait dengan keturunan.

1. Getaran fisiologi

Sebenarnya, keadaan tubuh badan menggigil atau bergetar kadangkala ialah normal.

Contohnya, jika anda melunjurkan kedua-dua tangan ke depan, tangan anda pasti akan bergetar sedikit. Getaran ini boleh menjadi lebih ketara dalam sesetengah situasi seperti:

Semakin meningkat usia

Semasa anda letih, cemas, tertekan atau marah

Suasana yang sejuk

Selepas minum
minuman yang berkafein
 atau merokok

Kadang-kadang, getaran tubuh yang kita rasakan merupakan isyarat daripada badan yang menunjukkan bahawa anda memerlukan rehat, makan,  atau perlu mengurangkan kafein dan sebagainya.

2. Keadaan neurologi

Beberapa keadaan neurologi yang boleh menyebabkan tangan menggeletar ialah:

a) Sklerosis berbilang

Ramai orang yang didiagnosis dengan keadaan ini akan mengalami sedikit getaran tubuh. Getaran sering berkembang apabila penyakit merosakkan sistem saraf pusat yang mengawal pergerakan.

b) Strok

Strok iskemia
berlaku apabila terdapat gumpalan darah menyekat saluran arteri, yang menghalang darah untuk sampai ke otak.

Ini boleh mengakibatkan kerosakan berterusan pada laluan neurologi dan menyebabkan getaran.

c) Parkinson

Getaran merupakan
tanda awal penyakit Parkinson
. Biasanya, Parkinson terjadi pada orang yang berusia di atas 65 tahun.

Berbeza dengan tremor esensial, tangan penderita Parkinson akan selalu bergetar meskipun dalam keadaan rehat. Tangan bergetar akan menjadi lebih ketara semasa tekanan atau emosi yang kuat.

d) Kecederaan otak traumatik

Kecederaan fizikal
pada otak juga boleh merosakkan saraf yang berperanan dalam mengkoordinasikan pergerakan tubuh. Tangan menggeletar boleh berlaku apabila kecederaan mempengaruhi saraf tertentu.

3. Gangguan pergerakan

Salah satu gangguan pergerakan yang biasa dijumpai ialah
tremor
esensial. Faktor terjadinya
tremor
esensial masih belum diketahui sepenuhnya, tetapi saintis percaya ia berkait dengan genetik dan usia.

Getaran biasanya mempengaruhi kedua-dua belah badan, tetapi akan nampak lebih ketara pada tangan yang dominan.

4. Kesan sampingan ubat-ubatan

Ubat-ubatan tertentu juga boleh mengakibatkan getaran termasuklah:

Sebilangan ubat penyakit lelah

Amfetamin

Kafein yang diambil berlebihan

Kortikosteroid

Ubat-ubatan yang digunakan untuk merawat penyakit psikiatri dan neurologi

Dapatkan nasihat daripada doktor anda jika anda mempunyai getaran akibat kesan sampingan ubat-ubatan sebelum berhenti mengambil ubat tersebut.

5. Keadaan psikiatri

Gangguan psikiatri yang kerap dikaitkan dengan tangan bergetar ialah kemurungan, kecelaruan keresahan, serangan panik atau
gangguan tekanan pasca-trauma (PTSD).

Gejalanya berbeza mengikut individu tetapi sering bermula secara tiba-tiba dan boleh mempengaruhi semua bahagian badan.

Getaran tubuh lebih ketara pada masa tekanan dan berkurang atau hilang sepenuhnya ketika tekanan berkurangan.

Masalah kesihatan lain yang berkait dengan tangan bergetar

Terdapat beberapa masalah kesihatan yang lain berkait dengan keaadaan ini seperti:

Gangguan degeneratif yang diwarisi seperti ataksia keturunan

Penyalahgunaan alkohol
atau penarikan diri daripada alkohol

Keracunan merkuri

Hipertirodisme, atau tiroid yang terlalu aktif

Kegagalan hati atau buah pinggang

Konklusi

Walapun ia tidak membawa maut, tetapi keadaan ini boleh mengganggu kehidupan seharian anda.

Anda haruslah mendapatkan rundingan daripada doktor sekiranya keadaan anda semakin teruk dari masa ke masa atau mempengaruhi aktiviti harian anda.


Jaga-jaga! Sakit Abdomen Belah Kanan & Perut Kembung Antara Simptom Kanser Hati!

Susah untuk kita
diagnosis masalah penyakit kanser hati
berdasarkan gejala atau tanda yang dialami pesakit. Ia berikutan kebanyakan simptom tidak merujuk secara spesifik kepada
 tanda penyakit kanser. Jadi, apa tanda penyakit hati?

Tambahan pula, kanser bukanlah satu masalah kesihatan yang sering diberi perhatian sebagai punca utama simptom yang dialami pesakit.

Ini bermakna jika anda mudah penat, siasatan punca bagi masalah tersebut akan dilakukan bagi mengenal pasti sebab yang tidak berkaitan dengan kanser terlebih dahulu.

Pengambilan sejarah pesakit, pemeriksaan fizikal dan ujian makmal
merupakan tunjang ke arah diagnosis kanser dan rawatan.

Walau bagaimanapun, perkara yang akan menggalakkan kehadiran pesakit ke klinik untuk pemeriksaan adalah keupayaan mereka untuk mengenal pasti simptom.

Maka penting buat anda untuk tahu dengan lebih lanjut perihal tanda penyakit hati (fokus kepada kanser) bagi menggalakkan pemeriksaan awal.

Untuk mendapatkan lebih banyak info tentang Kanser Hati, sila dapatkannya
di sini.

Simptom dan tanda penyakit hati

#1 Tanda penyakit hati – Sakit pada abdomen sebelah kanan

Tekanan yang dicetuskan oleh barah hati terhadap saraf atau struktur berdekatan boleh menyebabkan
simptom sakit pada bahagian abdomen
 di sebelah kanan.

Walau bagaimanapun, sakit pada bahagian tersebut tidak hanya dimanifestasikan pada mereka yang mempunyai kanser hati.

Masalah seperti batu karang pada saluran hempedu, pedih ulu hati dan ulser perut turut menyebabkan rasa sakit pada lokasi yang sama.

#2 Benjolan pada abdomen sebelah kanan atas

Terdapat banyak diagnosis yang sering dikaitkan dengan
benjolan/kebengkakan pada abdomen.

Antaranya seperti:

Saiz organ hati membesar kesan daripada ketumbuhan.

Peningkatan tekanan pada organ hati menyebabkan cecair di dalam darah untuk keluar mengisi ruangan abdomen (ascites). Masalah ini kebiasaannya menyebabkan seluruh abdomen menjadi besar.

Semasa pemeriksaan doktor, anda perlu menarik nafas semasa abdomen anda ditekan bagi mengukur saiz hati.

Jika anda mempunyai hati yang lebih besar daripada ukuran normal, organ tersebut boleh dirasai pada bahagian bawah abdomen kanan.

#3 Sakit bahu tanda penyakit hati

Simptom sakit bahu
seakan-akan tiada kena mengena dengan masalah hati.

Walau bagaimanapun, ketumbuhan pada organ tersebut boleh menyebabkan iritasi pada saraf yang turut berhubung dengan bahu kanan.

#4 Kulit menjadi kuning akibat masalah pada fungsi hati

Bilirubin adalah
punca kepada
masalah kulit kuning
atau lebih dikenali sebagai jaundis.
 Ia merupakan bahan kumuh hasil daripada kematian sel darah merah.

Organ hati pada individu sihat mampu untuk menjalankan proses metabolisme bilirubin bagi mengekalkannya pada paras yang rendah di dalam aliran darah.

Walau bagaimanapun, mereka yang mempunyai tanda penyakit hati boleh mengalami kemerosotan fungsi fisiologi tersebut.

Akibatnya, paras bilirubin di dalam darah meningkat menyebabkan masalah kuning yang dimanifestasikan pada kulit dan mata pesakit.

Oleh sebab itu, pemeriksaan doktor penting bagi mendapatkan diagnosis yang tepat sebelum rawatan.

#5 Gatal kulit tanda penyakit hati

Pengumpulan bilirubin yang menyebabkan kulit menjadi kuning juga boleh menyebabkan rasa gatal. Kebiasaannya penghidap tidak menganggap
gatal kulit sebagai gejala serius.

Namun, kegatalan yang berkait dengan penyakit hati kebiasaannya agak teruk hingga kualiti hidup turut terjejas.

#6 Kembung perut dan sesak nafas

Tanda penyakit hati seterusnya, apabila cecair berkumpul di dalam abdomen (turut dikenali sebagai asites), ia boleh menyebabkan masalah kembung perut.

Keadaan ini boleh berpunca daripada masalah kanser hati dan ia boleh menolak naik otot diafragma yang terlibat dalam mekanisme pernafasan.

Kesannya, mereka yang mengalami turut berisiko mendapat
simptom sesak nafas.

#7 Penurunan atau pertambahan berat badan

Penghidap kanser boleh mengalami masalah penurunan atau pertambahan berat
 badan sebagai antara tanda penyakit hati.

Pertambahan berat badan bukan berpunca daripada peningkatan selera makan tetapi disebabkan oleh masalah asites.

Penurunan berat badan pula boleh dialami kesan daripada selera makan yang semakin menurun.

Secara klinikalnya, kehilangan berat badan melebihi 5% daripada nilai berat badan asal tanpa usaha (diet atau senaman) selama 6 hingga 12 bulan dianggap signifikan.

Komplikasi

#1 Kurang sel darah merah (anemia)

Masalah anemia yang dialami pesakit kanser hati berpunca daripada masalah kekurangan faktor pembeku dalam darah.

Oleh sebab hati merupakan organ yang membekalkan faktor pembeku utama badan, ia boleh mengganggu proses fisiologi tersebut hingga menyebabkan pendarahan dalaman boleh berlaku tanpa sedar.

Simptom yang boleh dialami oleh penghidap termasuklah
kelesuan, berdebar-debar, pucat, pening kepala dan masalah sukar bernafas.

#2 Saluran hempedu tersumbat

Hati merupakan organ yang menghasilkan jus hempedu. Ia merupakan komponen penting dalam pencernaan makanan berlemak.

Apabila terdapat ketumbuhan yang boleh menghalang laluan jus hempedu untuk masuk ke dalam usus kecil, saluran tersebut boleh tersumbat.

Kesannya penghidap boleh mengalami kesakitan yang amat pada abdomen sebelah kanan, muntah, loya dan jaundis.

#3 Pendarahan

Tanda awal bagi komplikasi pendarahan dalam masalah kanser hati kebiasaannya tercetus ketika penghidap memberus gigi atau hidung berdarah.

Oleh sebab hati tidak lagi berupaya untuk menghasilkan faktor pembeku yang mencukupi, maka pendarahan boleh berlaku sehingga terjadinya anemia.

Apa yang lebih serius adalah pendarahan dalaman boleh terjadi tanpa pengetahuan penghidap jika kanser sudah di tahap teruk.

#4 Komplikasi hipertensi portal

Portal merupakan istilah yang merujuk kepada saluran darah yang terdapat pada organ hati.

Apabila ketumbuhan berlaku, ia boleh
menghalang aliran darah terutamanya pada saluran portal yang kecil.

Akibatnya, tekanan pada saluran darah tersebut meningkat dan melarat sehingga mempengaruhi saluran darah pada permukaan esofagus.

Oleh sebab saluran vena pada esofagus lebih lemah berbanding saluran portal pada organ hati, ia boleh menyebabkan saluran tersebut pecah.

Keadaan ini mengakibatkan fenomena pendarahan yang boleh mengancam nyawa berlaku pada saluran esofagus.

#5 Paras kalsium dalam darah meningkat

Kanser hati boleh mengakibatkan perubahan kompleks pada mekanisme penyimpanan kalsium di dalam badan.

Perkara ini boleh menyebabkan jumlah kalsium di dalam darah meningkat sehingga menyebabkan simptom penyakit hati seperti loya, muntah dan lemah badan.

Jika tidak dirawat, keadaan ini boleh menyebabkan koma dan akhirnya mati.

Konklusi

Jika dilihat secara objektif,
diagnosis bagi masalah kanser hati
tidak boleh dibuat sewenang-wenangnya.

Ia memerlukan pemeriksaan teliti oleh doktor serta ujian makmal bagi mendapatkan diagnosis yang tepat.

Penyakit kanser hati kebiasaannya didiagnosis pada tahap lewat memandangkan penghidap tidak mengalami simptom atau tanda pada peringkat awal.

Sekiranya anda mempunyai
faktor risiko seperti jangkitan hepatitis kronik,
 pastikan anda mendapatkan khidmat nasihat kesihatan berkaitan dengan rawatan dan cara menurunkan
risiko kanser hati.


Tiba-Tiba Ada Orang Pengsan Depan Mata Anda, Apa Kena Buat Untuk Bantu?

Kondisi orang pengsan adalah situasi apabila individu mula hilang kesedaran untuk masa singkat.

Walaupun kebanyakan individu mengalami pengsan dalam kehidupan mereka, ia bukan masalah kesihatan umum untuk diabaikan kerana ia adalah tanda atau mungkin berkaitan dengan
banyak masalah kesihatan berbahaya
.

Walau bagaimanapun, ramai yang tidak tahu bagaimana menguruskan individu yang pengsan.

Untuk mendapatkan lebih banyak informasi tentang Habit Sihat, anda juga boleh klik
di sini
.

Apa punca sebenar di sebalik orang pengsan?

Terdapat banyak sebab yang membuatkan individu itu pengsan.

Walau bagaimanapun, kebanyakannya berkaitan dengan masalah jantung dan peredaran darah seperti strok jantung, serangan jantung, dan
degupan jantung yang tidak normal
.

Selain itu, anemia, gula dalam darah rendah atau kehilangan darah yang cepat boleh mengakibatkan pengsan.

Sebab-sebab lain yang menyebabkan pengsan termasuk perubahan mendadak kedudukan badan, kesakitan melampau, keresahan, ketakutan
atau tekanan emosi
.

Wanita pada tahap awal kehamilan juga mungkin mengalami pengsan.

Bagaimana cara untuk bantu orang pengsan?

Boleh

Cuba
dapatkan seseorang sebelum dia pengsan
.

Biarkannya berbaring dengan paras kepala lebih rendah dari jantung, kemudian angkat kakinya 30cm untuk menggalakkan aliran darah ke otak.

Pusingkan kepalanya mengiring/sisi supaya lidah tidak jatuk ke dalam kerongkong dan menghalang pernafasannya.

Jika pakaiannya ketat, longgarkannya supaya dia lebih mudah untuk bernafas.

Bilas muka dan lehernya dengan tuala lembap.

Pastikan dia suam/hangat. Suhu tubuh adalah sangat penting pada ketika itu.

Teruskan melihatnya beberapa minit selepas dia pulih untuk memastikan dia tidak pengsan semula.

Berikannya sedikit ruang. Terlalu ramai orang sekelilingnya membuatkannya tidak selesa.

Hubungi ambulans untuk kecemasan
.

Tidak boleh

Jangan sekali-kali menampar atau menggoncangnya supaya bangun.

Jangan cuba untuk mendapatkannya makanan atau minuman. Jika dia pengsan kerana mereka lapar, memberikannya makanan setelah sedar sepenuhnya.

Jangan cuba atau biarkannya bangun/berdiri sehingga dia berasa lebih baik dengan kekuatan fizikalnya kembali.

Adakah kejadian ini boleh dielakkan?

Elakkan daripada pengsan
 agak mudah jika anda tidak mempunyai sebarang keadaan perubatan yang meningkatkan risiko pengsan.

Anda boleh mengelakkan pengsan dengan:

Bangun perlahan-lahan dari tempat tidur atau dari kedudukan duduk

Jangan memakai pakaian yang ketat di leher anda

Jika anda mengambil ubat yang ditetapkan dan berasa simptom pengsan, biarkan doktor anda mengetahui keadaan itu

Dapatkan diet yang betul

Pengsan menunjukkan kesihatan anda mengalami masalah. Pengsan itu sendiri merupakan keadaan tubuh berbahaya.

Atas sebab itu, ketahui cara mengelak, mencegah dan
r
awatan pengsan
 adalah sangat penting.


Suami Teman Isteri Bersalin? Ikuti Pengalaman Bapa Muda Ini Masuk Labour Room Pertama Kali!

Sebagai seorang suami, anda pasti tidak senang duduk ketika teman isteri bersalin di dewan atau bilik bersalin. Manakan tidak, ia adalah saat penting
di mana anda bakal bergelar bapa
!

Bukan isteri yang sedang menunggu detik bersalin sahaja ‘menggelabah’, tetapi si bakal bapa ini juga sudah tentu ada ragam tersendiri disebabkan rasa risau, takut dan dalam masa yang sama, teruja. Bagaimana pula cerita jika ia adalah
kali pertama buat encik suami
?

Untuk mendapatkan lebih banyak informasi tentang Kehamilan, sila dapatkannya
di sini
.

Bukan isteri sahaja kena bersedia untuk bersalin?

Sering kali kita jumpa artikel tentang
to-do list
berkaitan perkara yang perlu bakal ibu
persiapkan sebelum masuk ke bilik bersalin
, namun agak kurang maklumat untuk bakal bapa.

Logiknya, memang benar jika si isteri yang perlu berdepan dan berjuang dengan proses kelahiran bayi, namun ini bukan bermakna anda sebagai encik suami boleh berpeluk tubuh sahaja.

Selain perlu hadir teman isteri bersalin untuk sokongan moral,
suami juga bertanggungjawab menyediakan apa yang penting
 sebelum proses itu berlaku lagi seperti kos, lokasi, pengangkutan dan 1001 persiapan lain bagi memudahkan kelahiran anak anda!

Bagi bakal bapa kali pertama
, situasi ini mungkin akan agak merunsingkan. Usah bimbang lagi, kami akan kongsikan pengalaman seorang bapa muda yang berhasrat teman isteri bersalin.

Tiada masalah walau hamil di musim pandemik

Mendirikan rumah tangga pada awal tahun 2021, pasangan Amir Aizat dan Ainina pada mulanya tidak
 merancang atau menjangka akan rezeki kehamilan
 itu tiba dengan begitu cepat.

Pada April 2021, pasangan muda ini mula syak akan hadirnya bakal penyeri rumah tangga mereka selepas
pemeriksaan ujian kehamilan
 menunjukkan
double line
berserta banyak lagi gejala yang lain.

Baca lagi artikel berkaitan:

Tak Sabar Nak Tahu Lekat Ke Tak Bulan Ini? Jom Semak 23 Tanda Hamil 1 Minggu!

Tak Sabar Nak Tahu Hamil Ke Tidak? Ini 9 Tanda Anda Sudah Boleh Buat Pregnancy Test!

Mengenangkan
kehamilan ini terjadi di era pandemik
, perasaan bapa muda ini sedikit terkejut namun teruja dan kekal tenang bagi memastikan isteri serta bayi di dalam kandungan itu dapat menjalani dan melalui proses ini dengan jayanya!

“Pada pendapat saya, kehamilan selama tempoh Perintah Kawalan Pergerakan (PKP) lalu mungkin sedikit sebanyak membantu saya untuk
menjaga dan memberi perhatian yang lebih
 pada isteri mengandung,” jelas Amir Aizat.

Walau bagaimanapun, bak kata pepatah, langit itu tidak selalu cerah dan ia tepat menggambarkan situasi bapa muda ini yang berdepan sedikit masalah selepas semua persiapan kelahiran sudah siap.

Risau komplikasi berlaku, bergegas ke hospital kerajaan

Sebenarnya, rancangan awal pasangan muda ini adalah untuk melahirkan anak mereka di sebuah klinik bersalin swasta namun disebabkan isterinya
mengalami komplikasi
, mereka terpaksa membuat keputusan drastik berpindah hospital.

Hampir 5 jam ‘berperang’ dengan kontraksi, bukaan rahim Ainina hanya 3 cm sahaja. Jadi, bagi mengelakkan
bersalin secara induce
 dan komplikasi lain, maka doktor di klinik tersebut merujuk kes mereka ke hospital kerajaan yang berdekatan.

“Akhirnya, saya telah membuat keputusan untuk membawa isteri ke Hospital Selayang, Selangor untuk proses melahirkan dan di sana adalah
 pengalaman kali pertama buat saya
 teman isteri bersalin,” jelas bapa muda ini lagi.

Pengalaman kali pertama teman isteri bersalin

Disebabkan pada ketika itu
 kita masih di era pandemik COVID-19
, para suami yang ingin masuk ke dewan untuk teman isteri bersalin perlu menjalani pemeriksaan
swab test
 terlebih dahulu.

Suami hanya dibenarkan masuk dan menemani isteri jika keputusan
swab test
negatif. Jadi, sementara menunggu keputusan ujian
swab
 Amir Aizat, isterinya itu telah pun selamat bersalin di hospital tersebut.

Walaupun terkilan tidak dapat bersama isteri menyambut anak mereka bersama-sama di
labour room
, namun Amir Aizat bersyukur isterinya selamat melahirkan bayi perempuan comel.

Tepat pada tanggal 19 Disember 2021, bayi yang diberi nama Arya Aleena selamat dilahirkan dengan berat normal 3.02 kg, bertempat di Hospital Selayang, Selangor.

Pasangan muda; Amir Aizat dan Ainina gembira dikurniakan bayi perempuan sihat dan comel, Arya Aleena pada tanggal 19 Disember 2021.

“Walaupun tidak sempat berada di sisi isteri ketika Arya Aleena dilahirkan, saya masih berpeluang untuk masuk ke bilik bersalin dan
mengambil uri untuk dibawa dan ditanam di rumah
,” kongsinya lagi.

Dibenarkan untuk pulang pada keesokan hari, Amir Aizat dan Ainina terpaksa untuk meninggalkan bayi mereka buat seketika di hospital
untuk fototerapi akibat jaundis
.

Arya Aleena telah pun pulih beberapa hari selepas itu dan kini membesar dan menjadi penyeri kehidupan buat pasangan ini!


Apa Anda Perlu Buat Jika Anak Tidak Mendengar Kata Anda (Bahagian 1)

Pernahkah anda berada dalam senario di mana waktu makan malam semakin hampir, tetapi anak anda masih duduk menonton televisyen (
TV
)? Anda cuba memanggil mereka untuk makan tetapi tiada guna, anak anda masih melekat di hadapan TV. Jika ini telah beberapa kali terjadi, anda mula naik marah. Walau bagaimanapun, bertenang sebentar dan fikirkan begini: ia adalah sesuatu yang normal apabila sesekali anak tidak mendengar kata anda.

Kanak-kanak
 selalunya tidak mendengar kata orang dewasa atas beberapa sebab: Mereka mungkin memberi lebih perhatian kepada apa yang mereka sedang lakukan, atau anak tidak mendengar kata anda, atau kadangkala mereka tidak mengendahkan anda dengan bersebab. Semasa peringkat perkembangan, kanak-kanak meningkatkan skil kognitif mereka dan cuba untuk bertindak sebagai orang dewasa. Maka, mereka mungkin mahu melakukan perkara dengan cara mereka sendiri.

Jika anak anda tidak mengendahkan anda atau anak tidak mendengar kata anda, apa yang anda perlu lakukan adalah dengan bertanyakan diri anda sendiri: “Mengapa anak-anak berbuat seperti itu? Apa yang mereka inginkan?” Anda perlu meletakkan had kepada apa yang anak anda boleh lakukan dan apa yang tidak boleh mereka lakukan. Biarkan mereka tahu jika mereka tidak mengendahkan atau tidak mendengar kata anda, mereka akan mendapat balasan. Apabila mereka sudah bertenang dan boleh berbicara, duduk bersama anak anda dan berborak dengan mereka. Anda perlu cuba untuk tidak menjerit atau meninggikan suara kepada anak anda kerana mereka tidak mendengar kata anda. Ini hanya akan membuatkan hubungan anda lebih teruk.

Berikut adalah beberapa situasi di mana anak anda mungkin tidak mendengar cakap anda ataupun mengendahkan anda. Dalam kes sebegini, anda perlu menggunakan pendekatan yang lembut dan bijak dengan anak anda.

Situasi jika anak tidak mendengar kata:

Anak saya menolak untuk berjumpa dengan orang lain

Jika anak anda menolak untuk bersalam dengan tetamu rumah ataupun saudara-mara, ini akan menjadi tabiat buruk dan dikira sebagai kelakuan yang biadap. Oleh itu, berbanding dengan memarahi anak di tempat kejadian dan menjadikan ianya sukar untuk semua orang, anda sebaliknya perlu menunggu sehingga tetamu anda pulang, kemudian anda boleh bercakap dengan anak anda. Anda boleh nyatakan:
Ibu dan ayah
 boleh melayan kawan-kawan adik dengan baik kalau adik juga melayan tetamu ibu dan ayah dengan baik. Jika tidak, ini yang akan berlaku.”

Beritahu anak anda akibat daripada kebiadapan mereka. Contohnya, anda akan hadkan penggunaan
telefon
 mereka,
gajet
 dan juga TV. Pastikan hukuman yang anda kenakan adalah jelas dan mudah mereka fahami.

Jika anak anda cuba untuk menjawab, jangan kembali menjawab kepada mereka, sebaliknya, anda perlu katakan, “Jangan bercakap dengan ibu seperti itu, kita akan berbincang semula selepas adik sudah tenang,” dan kemudian terus berlalu meninggalkan mereka.

Anak saya tidak bertegur sapa dengan adik-beradik mereka

Dalam keluarga dengan anak-anak yang mempunyai jurang umur yang cukup besar, atau jika kanak-kanak selalu bermain dengan sepupu yang bukan sama baya dengan mereka, anda akan lihat anak anda berkelakuan sama besar seperti
adik-beradik
 atau sepupunya. Jika ini terjadi kepada anak anda, anda perlu bercakap dengan anak anda yang muda dan biarkan mereka tahu bahawa abang/kakak/ sepupu mereka sedang membesar dan hanya ingin bermain bersama dengan mereka yang besar sahaja, bukannya mereka membenci anak anda.

Pada masa yang sama, bercakap dengan anak anda yang lebih tua dan biarkan mereka tahu bahawa mereka sedang mengecilkan hati adik mereka dengan tidak mengendahkan adiknya. Anda boleh katakan kepada anak anda, “Abang dah besar dan kuat, tetapi abang dah melukakan ibu dengan cara melukakan adik.”

Adakalanya walaupun kanak-kanak memerlukan sedikit ruang untuk diri mereka sebelum boleh baik kembali dengan orang lain. Ajar anak anda untuk lebih rapat dengan semula jadi berbanding dengan hanya memaksa mereka berinteraksi antara satu sama lain.

Hello Health Group tidak menyediakan nasihat perubatan, diagnosis, atau rawatan.

Anda mungkin berminat membaca artikel:

Bagaimana Televisyen Bantu Anak Anda Belajar?

“Time Out”: Hukum Anak Dengan Cara Paling Berkesan


Mungkinkah Nyamuk Gajah Bakal Bawa Wabak Baru?

Di saat dunia sedang kecoh dengan
wabak virus korona baharu,
 di Australia, nyamuk gajah sebesar duit 20 sen telah ditemui.

Pihak berkuasa di Australia bimbang akan virus yang seringkali menjangkiti nyamuk tersebut dikenali sebagai virus Ross River.

Jika anda tidak tahu tentang virus ini, teruskan membaca untuk mengetahui selanjutnya.

Wabak yang masih tiada penawar

Virus korona kini menjadi tumpuan media berikutan ia mempunyai potensi untuk tersebar ke serata dunia.
 Namun, dalam masa yang sama, kita perlu memberi tumpuan juga kepada masalah ancaman kesihatan yang lain agar kesihatan global terjaga.

Sebagai contoh, di Malaysia, selain daripada
 ancaman virus influenza
 dan korona baharu,
kematian akibat kes demam denggi turut memuncak.
 Ini merupakan salah satu daripada ancaman kesihatan yang perlu diuruskan dengan betul agar tidak melarat.

Di Australia, beberapa nyamuk sebesar duit syiling 20 sen telah ditemui. Nyamuk tersebut, turut dikenali sebagai nyamuk gajah, sering kali dikaitkan dengan virus Ross River yang masih tidak mempunyai sebarang penawar.

Ancaman kesihatan ini pernah berlaku pada tahun 2015 apabila hampir 700 individu dijangkiti virus tersebut. Pihak berkuasa di Australia telah mengambil langkah keselamatan dengan melakukan aktiviti
fogging
secara berkala.

Ramai penghuni yang menginap di kawasan berisiko tinggi tidak berani keluar rumah. Mereka yang dijangkiti akan sembuh. Namun bagi sesetengah pesakit, tempoh pemulihan mereka akan mengambil masa yang agak lama.

Nyamuk gajah, pembunuh semula jadi nyamuk
Aedes

Walaupun ramai penduduk di Australia takut akan nyamuk gajah ini, adakah ia boleh mendatangkan bahaya kepada tahap kesihatan manusia?

Berbeza dengan spesies nyamuk yang lain, nyamuk gajah tidak memerlukan darah manusia untuk bertelur. Justeru, risiko penduduk Australia untuk digigit nyamuk jenis ini tersangatlah rendah walaupun ia kelihatan menakutkan.

Spesies nyamuk selain daripada nyamuk gajah berpotensi untuk menyebabkan jangkitan virus Ross River.

Jika nyamuk ini tidak memerlukan darah manusia, anda mesti tertanya-tanya, apakah jenis makanan yang diambil oleh nyamuk ini untuk hidup? Jawapannya, mereka mempunyai jarum yang seakan-akan belalai yang direka khas untuk menyedut madu daripada bunga.

Nyamuk gajah juga merupakan pemangsa kepada spesies nyamuk yang lain. Ia memerlukan 5,000 larva nyamuk sebelum ia matang dan proses ini boleh memakan masa selama 6 bulan.

Antara nyamuk kegemarannya adalah spesies nyamuk Aedes yang boleh menyebabkan pelbagai jenis jangkitan seperti denggi, zika,
chikungunya
 dan demam kuning.

Nyamuk gajah pernah digunakan sebagai alternatif untuk mengurangkan kes pembiakan nyamuk Aedes suatu ketika dahulu. Namun, ia dianggap tidak efektif berikutan sukar untuk menghasilkan nyamuk tersebut pada skala besar.

Virus Ross River

Seperti jangkitan yang dibawa oleh nyamuk yang lain, cara penyebaran virus ini perlu dibawa oleh nyamuk untuk menjangkiti dari satu individu kepada individu yang lain. Tiada jangkitan antara manusia secara langsung pernah direkodkan dalam sejarah perubatan.

Antara spesies nyamuk yang aktif membawa virus ini adalah:

Aedes vigilax
– sering ditemui di kawasan paya

Aedes notoscriptus
– sering ditemui di kawasan air tawar

Culex annulirostris
– sering ditemui pada bekas yang mengandungi air bertakung di kediaman manusia

Mereka yang dijangkiti dengan virus ini akan mengalami radang dan kesakitan pada kebanyakan sendi untuk tempoh 2 hingga 6 minggu. Simptom lain yang boleh dialami adalah seperti berikut:

Demam

Sendi bengkak

Ruam yang kebiasaannya boleh berlaku di antara 1 hingga 10 hari

Pesakit kebiasaannya mengalami simptom untuk tempoh 3 hingga 11 hari. Namun, bagi sesetengah individu, terutamanya kanak-kanak, jangkitan mungkin berlaku tanpa sebarang simptom.

Rawatan untuk jangkitan ini hanya bersifat konservatif. Doktor hanya akan memberikan rawatan untuk melegakan simptom yang dialami memandangkan tiada ubat khusus yang dapat membunuh virus ini.

Kawalan pada jumlah nyamuk yang membawa virus ini menjadi tanggungjawab semua pihak dalam satu komuniti.

Kerajaan perlu memastikan langkah pembasmian nyamuk seperti aktiviti
fogging
dijalankan secara kerap, penduduk tempatan perlu melakukan aktiviti gotong-royong secara berkala dan setiap individu perlu memastikan tempat kediaman bebas daripada kawasan takungan air.

Adakah saya perlu bimbang jika terjumpa spesies nyamuk gajah ketika di Australia?

Siapa tak takut kan kalau terjumpa dengan nyamuk sebesar duit 20 sen? Reaksi anda jika terlihat akan serangga ini, pasti anda akan mengambil apa-apa barang untuk memukulnya. Namun, tindakan itu mungkin tidak memberikan kebaikan kepada anda.

Ini berikutan kehadiran nyamuk gajah memastikan spesies nyamuk lain seperti Aedes
 terkawal.
 Ia merupakan nyamuk pemangsa kepada nyamuk-nyamuk lain. Ini bermakna, dalam konteks pembunuh serangga, nyamuk gajah ibarat penyembur nyamuk semula jadi.

Di Malaysia, nyamuk gajah merupakan spesies nyamuk yang endemik di Sabah. Jika anda bimbang akan gigitan nyamuk secara amnya, beberapa langkah boleh diambil:

Pakai baju dan seluar panjang

Guna penyembur nyamuk seperti yang disarankan

Jika anda menggunakan krim pelindung matahari, gunakan krim itu terlebih dahulu, kemudian guna penyembur nyamuk

Guna peralatan yang telah dilengkapi dengan bahan kimia pembunuh nyamuk. Ia mampu memberikan perlindungan walaupun telah dibasuh. Jangan lupa untuk semak tempoh masa perlindungan produk tersebut

Jangan semburkan pembunuh serangga secara langsung ke atas kulit

Gunakan kelambu ketika tidur jika anda berkhemah atau menetap di kawasan yang banyak nyamuk

Konklusi

Walaupun kelihatan mengancam nyawa, tapi nyamuk gajah boleh dianggap sebagai sahabat baik kepada manusia. Ia merupakan serangga pemangsa spesies nyamuk yang lain.

Jika anda merancang untuk melakukan aktiviti luar ketika di Australia, pastikan anda memakai alat perlindungan mengikut saranan untuk mengelakkan jangkitan virus yang boleh dibawa oleh nyamuk.

Hello Health Group
 tidak menyediakan nasihat perubatan, diagnosis, atau rawatan.


7 Kaedah Berkesan Ajar Anak Pakai Baju Sendiri - Ibu Bapa PERLU Tahu!

Mengajar anak memakai baju sendiri bukan sekadar untuk mendidik si kecil berdikari, tetapi ia mendatangkan kebaikan kepada diri anda sebagai ibu bapa juga.

Adakah anda ingin tahu caranya?

Kenapa perlu mengajar anak pakai baju sendiri?

Memberi peluang untuk anak belajar bersiap sendiri membolehkan mereka mempunyai rasa bertanggungjawab sambil berdikari
.

Keseronokan dapat membuat pilihan tentang apa yang ingin dipakai, sudah tentu menambahkan keinginan mereka untuk bersiap sendiri.

Ibu bapa yang mempunyai niat untuk mengajar anak memakai baju sendiri, adakalanya lebih mudah diperkatakan berbanding melakukannya.

Ia memerlukan kesabaran yang tinggi.

Setiap kali anak ingin bersiap, pastinya mereka akan banyak bertanya mengenai baju warna apa, corak yang bagaimana dan sebagainya.

 Bahkan sebagai individu dewasa juga, adakalanya perihal sebegitu boleh menyebabkan kerunsingan.

Namun, untuk tempoh jangka masa panjang, pastinya ia memberikan banyak kelebihan jika anda dapat mengajar anak memakai baju sendiri ketika mereka masih kecil.

Mengajar anak berdikari untuk bersiap membolehkan perkembangan 5 kemahiran dalam diri mereka, seperti:

Kemahiran motor halus, terutama ketika berurusan dengan zip dan tali kasut

Kemahiran motor kasar, seperti ketika menyeimbangkan diri pada satu kaki untuk memakai stoking

Kemahiran kognitif, apabila mengingati susunan pakaian yang perlu dipakai dan kesabaran untuk keseluruhan proses

Kemahiran bahasa, apabila mempelajari nama-nama untuk pakaian yang berlainan

Deria berkaitan masa dan acara, apabila mereka mengetahui jenis pakaian sesuai mengikut cuaca dan acara/program

Kemahiran berpakaian mengikut usia

Bila usia yang sesuai untuk mula mengajar anak memakai baju sendiri?

Haaa…soalan yang salah sebenarnya, para ibu bapa sekalian.

 Sebaliknya anda harus menumpukan aspek kemahiran dalam proses berpakaian yang akan diperolehi si kecil.

Dalam aspek ini, anda memainkan peranan untuk menggalakkan si kecil mencuba dan pastinya ia memerlukan kesabaran yang tinggi.

 Usia 1 tahun

Anak akan belajar mengangkat tangan untuk melalui lengan baju dan kaki untuk memakai kasut

Si kecil boleh menarik stoking ke atas dan memakai kasut

Si kecil boleh menolak tangannya untuk masuk ke bahagian lengan baju serta kaki ketika memakai seluar

 Usia 2 tahun

Anak anda mungkin sudah mampu untuk membuka zip baju sejuk

Si kecil boleh menolak seluarnya ke bawah atau membuka seluar sendiri

Boleh mencari lubang lengan (
armholes
) pada baju

Si manja mungkin akan cuba untuk menanggalkan stokingnya sendiri

Memakai baju atau pakaian tanpa butang menjadi lebih mudah

Membuka butang yang besar pada pakaian juga semakin mudah dilakukan

 Usia 3 tahun

Anak anda sudah boleh memakai baju sendiri dengan sedikit bantuan

Si kecil sudah boleh memakai kasut sendiri. Tetapi mungkin pada kaki yang salah!

Sudah boleh menyarung stoking sendiri dengan sedikit bantuan

Mampu menanggalkan pakaian dengan sendiri

Sudah tahu menggunakan zip

Membutangkan pakaian dengan butang besar

 Usia 4 tahun

Boleh menggunakan pengikat pada kasut atau tali pinggang

Sudah boleh menggunakan zip

Menyarung stoking tanpa sebarang bantuan

Si kecil sudah boleh memakai kasut sendiri tetapi mungkin dengan sedikit bantuan

Anak anda mampu membezakan depan dan belakang bagi sesuatu pakaian

Memerlukan sedikit bantuan ketika memakai seluar

Usia 5 tahun

Si manja sudah mampu bersiap tanpa sebarang bantuan atau pantauan

Memakai pakaian dengan cara yang betul

Tip mengajar anak memakai baju sendiri

Terdapat beberapa cara untuk mengajar anak berdikari untuk berpakaian.

Berikut adalah 7 langkah yang perlu dicuba oleh setiap ibu bapa.

 Seluar sarung dan pinggang getah

Pilihlah seluar jenis sarung dan menggunakan pinggang getah. Ini membolehkan si kecil belajar untuk menanggalkan seluar apabila perlu.

Anda boleh menukar jenis seluar apabila si kecil semakin mahir dalam memakai seluarnya.

 Duduk ketika bersiap

Minta si kecil untuk duduk ketika memakai seluar atau menyarung stoking.

Ini membolehkan mereka fokus tentang apa yang dilakukan dan menghindari ketidakseimbangan diri.

 Menolak tangan sendiri

Jika dahulu anda akan membantu menyarungkan lengan baju, jadi ajarkan anak berdikari dengan menolak tangannya sendiri untuk menyarung lengan baju tersebut.

Ini secara
 tidak langsung membantu meningkatkan keyakinan diri
 si manja.

 Butang baju sendiri

Bab ini mungkin sukar dan lebih mencabar kesabaran anda. Tetapi yakinlah ia sesuatu yang berbaloi.

Galakkan si kecil untuk mencuba membutangkan bajunya sendiri. Silap? Tidak mengapa,
janganlah memarahi mereka, okay? Nanti tantrum pula si kecil.

 Pemilihan pakaian

Pada permulaan untuk mengajar anak memakai baju sendiri, anda boleh membantu menghindari kekeliruan mereka dengan menyusun siap pakaian yang perlu dipakai.

Anda mungkin boleh mengatur pakaian mengikut susunan hari dalam almari untuk dipakai mereka kelak.

 Mengenal depan dan belakang

Ajari si kecil untuk mengenal yang mana 1 bahagian depan dan belakang pakaian.

Tunjukkan mereka tag pakaian yang selalu berada di belakang atau butang yang sentiasa di bahagian depan.

 Kasut yang mudah

Memakai kasut adalah antara aspek penting dalam mengajar anak berdikari ketika bersiap.

Mulakan dengan kasut yang mudah dipakai seperti kasut sarung. Anda boleh tunjukkan si kecil bagaimana anda memakai kasut dan menggalakkan si kecil mencuba sendiri.

Sentiasa beri galakan

Dalam usaha mengajar anak memakai baju sendiri, ia sememangnya memerlukan kesabaran yang tinggi.

 Ia bukanlah semudah untuk ajar anak memakai baju sendiri, ajar hari ini dan esok mereka akan pandai. Jadi ibu bapa sekalian harus lebih bersabar dan jangan mudah naik angin, okay?

Hello Health Group
 tidak menyediakan nasihat perubatan, diagnosis, atau rawatan.


Teruja Bayi Sudah Masuk 6 Bulan? Ini Yang WAJIB Ibu Tahu Sebelum Bagi Si Manja Makan

Tak sabar nak bagi anak cuba pelbagai jenis makanan pejal? Ini sedikit panduan untuk
mommies
tentang makanan bayi 6 bulan. Jangan tersilap bagi, bahaya!

Makanan bayi 6 bulan

Syukur, si manja sudah mencapai usia setengah tahun. Dalam 6 bulan pertama, anak anda memperolehi semua nutrien yang diperlukan daripada
penyusuan eksklusif
 mahupun
susu formula
.

Kini tiba masa untuk si manja mencuba pelbagai jenis makanan pejal pertama mereka. Pastinya anda tertanya-tanya apakah makanan bayi masuk 6 bulan yang sesuai untuk diberikan.

Jangan risau, diharapkan melalui perkongsian artikel Hello Doktor ini, segala persoalan anda akan terjawab.

Persediaan berikan makanan bayi 6 bulan

Pertama sekali, anda harus ingat pada usia ini, penyusuan
susu ibu
 mahupun susu formula masih menjadi sumber utama pemakanan bayi anda.

Ini kerana pemberian makanan pejal atau
solid food, hanyalah makanan tambahan
 dan anda masih perlu menyusukan si manja.

Jangan pula anda terus berhenti memberikan susu sebaik sahaja mereka mula mengambil
solid food
, faham ya ibu-ibu sekalian?

Selalunya, makanan pertama yang diberikan kepada bayi adalah daripada jenis bijirin, seperti nasi atau oat.

Kebanyakan ibu di Malaysia memberikan bayi bubur nasi sebagai makanan pertama. Ini pastinya mengambil kira faktor nasi sebagai makanan ruji masyarakat di sini.

Tetapi ada sesetengah bayi tidak sukakan makanan bijirin. Jangan bimbang, ia perkara normal.

Tidak ada salahnya jika bayi melangkau pengambilan bijirin dan terus diberikan makanan pejal jenis puri sebagai makanan bayi 6 bulan.

Namun, ibu disarankan untuk mencuba memberikan nasi terlebih dahulu. Ia kerana makanan tersebut
memberikan nutrien
 tambahan yang diperlukan bayi pada usia ini.

Jika anda ingin menyediakan puri, perkenalkan hanya 1 jenis buah atau sayuran dan berikan makanan tersebut kepada bayi untuk sekurang-kurangnya 3 hari.

Perhatikan jika terdapat sebarang tanda atau
simptom reaksi alahan
 yang ditunjukkan si manja.

Sekiranya dia bertindak balas dengan baik, bermakna anda boleh teruskan beri
puri buah atau sayuran
 yang sama. Anda juga boleh cuba berikan makanan pejal lain.

Wujud tindak balas alergi

Bagaimana jika si manja menunjukkan reaksi tindak balas alahan terhadap sesetengah jenis makanan yang diberikan?

Umumnya, antara tindak balas alahan yang boleh berlaku dan perlu diperhatikan seperti
cirit-birit
, muntah, ruam,
sembelit
 atau sakit pada bahagian perut.

Jika wujud alahan pada bayi, hentikan pemberian makanan tersebut dengan segera. Andai alahan berlanjutan atau semakin teruk, dapatkan bantuan perubatan.

Sekiranya pakar pediatrik memberikan lampu hijau, anda boleh mencuba kembali memberikan makanan yang sama setelah beberapa bulan.

Pastikan dapat kebenaran pakar terlebih dahulu ya? Jangan main bagi sahaja.

Pilihan makanan bayi 6 bulan

Ketika memasak makanan untuk diberikan kepada bayi, jangan pula
tambah sebarang perasa seperti gula atau garam.

Kenapa tidak boleh? Ini kerana menurut pakar, tindakan tersebut boleh menyebabkan tekanan yang tidak diingini pada buah pinggang.

Apabila si manja sudah mencecah usia setahun, barulah boleh ditambah gula atau garam dalam makanan mereka.

Berikut antara pilihan makanan pejal terbaik untuk diberikan kepada bayi yang berusia 6 bulan:

1. Puri buah

Buah yang ingin diberikan haruslah dikukus dan dilenyekkan
 untuk diperkenalkan pada kali pertama.

Contoh buah-buahan yang sesuai seperti epal, pisang, pir, avokado atau pic.

2. Puri sayuran

Seperti puri buah, sayur yang hendak diberikan kepada anak harus dimasak seperti menggunakan kaedah kukus sebelum dijadikan
puri.

Antara sayuran pilihan seperti ubi keledek, ubi kentang,
lobak merah
 atau labu.

3
. Pulse soup

Berasal daripada perkataan Latin bermaksud sup pekat. Anda hanya perlu rebuskan air dengan sayuran pilihan seperti lobak atau kentang yang dipotong.

Setelah lembut dan masak, lenyekkan campuran tersebut sebelum diberikan sebagai makanan bayi 6 bulan.

4. Bubur nasi

Nasi adalah pilihan terbaik untuk karbohidrat dan vitamin kepada bayi. Campurkan bubur tersebut dengan susu badan atau susu formula.

5. Bubur bijirin

Contohnya, bubur yang diperbuat daripada pelbagai jenis bijirin seperti gandum, oat atau barli.

6. Sup sayur

Anda boleh rebuskan pelbagai campuran sayuran dan stok air rebusan diberikan sebagai sup.

Jangan memaksa..

Waktu makan perlu menjadi sesuatu yang menyenangkan. Jadi elakkan daripada
memaksa si manja untuk mencuba sebarang makanan
 pejal sekiranya mereka tidak mahu.

Sekiranya bayi menolak makanan pada mulanya, itu mungkin tanda mereka masih belum bersedia.

Jika makanan yang diberikan diterima dengan baik dan kemudian mereka menolak, itu bermakna anak anda tidak menyukainya atau tidak berminat.

Berbincanglah dengan doktor andai si manja tidak menunjukkan minat pada sebarang makanan pejal setelah anda cuba memberikannya untuk tempoh beberapa minggu.


Bolehkah Hamil selepas Rawatan Kanser?

Selepas berjaya terselamat daripada kanser, ramai wanita yang menyimpan impian untuk menimang cahaya mata sendiri. Walau bagaimanapun, selepas mendapatkan rawatan kanser, terdapat kemungkinan bahawa anda sukar untuk hamil. Teruskan membaca untuk mengetahui jenis-jenis rawatan yang boleh menjejaskan kesuburan anda dan kebimbangan lain yang ibu bapa akan terima selepas rawatan kanser.

Apakah rawatan yang boleh menjejaskan kesuburan?

Sebelum anda menerima rawatan, lazimnya doktor akan memaklumkan kepada anda jika prosedur tersebut akan menjejaskan organ reproduktif anda ataupun tidak. Maklumat ini boleh membantu anda untuk bersedia dengan sebarang kemungkinan, dari segi mental dan fizikal. Sesetengah rawatan kanser berkemungkinan menyebabkan ketidaksuburan, ini termasuklah rawatan:

Kemoterapi

Sesetengah ubat kemoterapi yang digunakan dalam prosedur merawat kanser boleh meninggalkan beberapa kesan yang teruk (contohnya, ketidaksuburan) berbanding ubat lain. Cytoxan (atau umumnya dikenali sebagai cyclophosphamide) adalah sebahagian kumpulan ubat kemo yang dipanggil alkylating agent. Semakin tinggi dos yang diberikan kepada anda, semakin cenderung organ pembiakan anda akan terjejas.

Di samping itu, kombinasi ubat dan ubat kemoterapi yang lain juga turut memberi kesan kepada kesuburan anda. Memandangkan terdapat pelbagai jenis ubat kemoterapi, jadi, jika anda bercadang untuk hamil selepas rawatan, berbincanglah terlebih dahulu dengan doktor anda bagi mengenal pasti rawatan yang menawarkan risiko paling rendah kepada kesuburan anda.

Rawatan radiasi

Rawatan radiasi mengandungi risiko yang boleh merosakkan sperma dan telur. Jika rawatan radiasi tertumpu pada atau berdekatan bahagian pelvik, berkemungkinan berlakunya kerosakan pada ovari wanita adalah amat tinggi. Untuk lelaki pula, bilangan sperma akan berkurangan. Perubahan-perubahan ini boleh mengambil masa untuk pulih dan ada kalanya akan kekal.

Bergantung kepada jenis dan bahagian yang akan dirawat, doktor akan melindungi testis ataupun ovari daripada rosak, atau cuba menjarakkan ovari daripada terkena radiasi (atau dipanggil sebagai transposisi).

Pembedahan

Bagi pesakit yang mengalami kanser pada bahagian organ pembiakan mereka, doktor kadangkala terpaksa membuang bahagian tersebut bagi menghentikan kanser merebak.

Kebimbangan lain

Risiko untuk bayi mendapat kanser

Ramai pejuang kanser yang bimbang jika anak mereka akan turut mendapat kanser. Walau bagaimanapun, kajian menunjukkan bahawa anak yang ibu bapanya merupakan pejuang kanser tidak cenderung untuk mendapat kanser. Sesetengah kanser diketahui boleh diwarisi, iaitu boleh diturunkan daripada ibu bapa kepada anak-anak mereka. Jika anda menghidap kanser keturunan, anak anda berisiko tinggi untuk mendapat kanser tersebut. Berbincanglah dengan doktor atau kaunselor genetik anda sebelum memutuskan untuk mendapat anak mahupun tidak.

Ketidaksuburan

Rawatan kanser tertentu menjadikan sukar atau mustahil untuk pejuang kanser mendapat anak. Oleh itu, berundinglah dengan doktor anda tentang kemungkinan ketidaksuburan sebelum mendapatkan mana-mana rawatan. Pilihan untuk mengekalkan kesuburan boleh diambil jika perlu.


4 Jenis Nutrisi Yang Masih Harus Didapatkan Oleh Si Kecil Semasa Berpuasa

Anak anda sudah mula belajar berpuasa? Memperkenalkan anak dengan ibadah puasa mungkin penting dilakukan sejak awal, sehingga mereka memahami kewajipan puasa. Namun, jangan lupa bahawa anak-anak masih dalam fasa pembesaran dan perkembangan. Keperluan nutrisi anak semasa berpuasa sangat penting untuk dipenuhi. Jangan sampai terlalu memaksa anak puasa. Ia malah boleh meningkatkan risiko mengalami kekurangan nutrisi.

Keperluan nutrisi anak semasa berpuasa yang penting untuk dipenuhi

Berikut ini adalah beberapa nutrisi anak semasa berpuasa yang harus dipenuhi untuk menyokong pertumbuhan dan perkembangannya.

1. Protein

Protein merupakan salah satu nutrisi utama yang wajib dipenuhi semasa pertumbuhan anak. Zat ini adalah zat pembangun dan berperanan dalam setiap pembentukan dan pembaikan jaringan tubuh. Anak anda boleh mendapatkan protein daripada dua sumber, iaitu sumber haiwan dan tumbuhan. Namun, protein haiwan mempunyai kualiti yang lebih baik berbanding protein tumbuhan kerana kandungan asid amino pentingnya yang lebih lengkap dan banyak.

Contoh sumber protein adalah ikan, daging, ayam, telur, susu, dan produk susu. Manakala sumber protein tumbuhan adalah tauhu, tempe, kacang soya, kacang tanah, dan kekacang lain. Menurut Angka Kecukupan Gizi 2013, keperluan protein anak berusia 4-6 tahun adalah 35 gram / hari, sedangkan anak berusia 7-9 tahun memerlukan pengambilan protein sebanyak 49 gram / hari. Keperluan ini hampir sama dengan 2 hidangan makanan sumber protein dan 2 hidangan makanan sumber protein tumbuh-tumbuhan.

2. Kalsium

Anak-anak masih mengalami pertumbuhan tulang yang cepat sehingga pertumbuhan tulang berhenti semasa remaja. Oleh itu, kalsium sangat diperlukan untuk menyokong pertumbuhan tulang semasa kanak-kanak. Bukan hanya untuk pertumbuhan tulang, kalsium juga diperlukan untuk mengekalkan degupan jantung normal, pembekuan darah, fungsi otot dan saraf.

Beberapa contoh makanan sumber kalsium adalah susu, keju, yogurt, tofu, brokoli, dan lain-lain. Anak berusia 4-9 tahun memerlukan kalsium sebanyak 1000 mg / hari, ini hampir sama dengan 3 gelas susu setiap hari.

3. Zat besi

Zat besi juga merupakan salah satu nutrisi yang penting bagi kanak-kanak. Kekurangan zat besi boleh menyebabkan anemia. Keperluan zat besi adalah tinggi pada umur kanak-kanak kerana isipadu darah kanak-kanak bertambah seiring dengan tempoh pertumbuhannya. Zat besi ini diperlukan oleh sel darah merah untuk mengangkut oksigen ke sel-sel di dalam tubuh. Selain itu, zat besi juga diperlukan untuk perkembangan dan fungsi otak.

Daging, ikan, dan ayam merupakan sumber zat besi yang terbaik. Sayur-sayuran, seperti bayam juga dapat memberikan zat besi. Manakala, roti, bijirin, dan pasta mengandungi zat besi yang diperkaya. Anak berusia 4-6 tahun memerlukan zat besi sebanyak 9 mg / hari, sedangkan anak berusia 7-9 tahun memerlukan zat besi sebanyak 10 mg / hari, berdasarkan AKG 2013.

4. Vitamin A, C, dan E

Ini merupakan vitamin-vitamin yang mempunyai sifat antioksida, yang dapat membantu badan mencegah kerosakan sel akibat radikal bebas. Ia meningkatkan sistem kekebalan tubuh dan menjaga tubuh dari jangkitan. Vitamin A juga berperanan penting dalam perkembangan penglihatan dan tulang, serta menyokong pertumbuhan sel dan jaringan tubuh kanak-kanak.

Selain itu, vitamin C juga berperanan dalam membentuk dan memperbaiki sel darah merah, tulang, dan rangkaian, menguatkan saluran darah, membantu penyembuhan luka, dan membantu badan menyerap zat besi. Manakala, vitamin E berperanan dalam pembaikan DNA dan proses metabolik dalam badan.

Banyak makan sayur-sayuran dan buah-buahan yang berbeza-beza membantu kanak-kanak dalam mencukupi keperluan vitaminnya. Contohnya adalah mangga, oren, strawberi, tomato, lobak merah, bayam, brokoli, dan lain-lain. Sekurang-kurangnya, anak disyorkan untuk mengambil sayur-sayuran dan buah-buahan sebanyak 5 hidangan sehari.


Rasa Sangat Gatal Pada Vagina? Ini Mungkin Petanda Psoriasis Kemaluan!

Penyakit psoriasis bukanlah satu perkara yang asing lagi dalam masyarakat,
kulit yang bersisik dan kemerahan sering dikaitkan dengan masalah ini.

Lebih bahaya lagi bila ia menyebabkan rasa gatal di kemaluan.

Penyakit kulit ini boleh berlaku di banyak bahagian badan, namun bagaimana pula dengan bahagian intim?

Bagi menjawab persoalan tersebut, ya, rasa gatal atau psoriasis di kemaluan turut berlaku.

Untuk mendapatkan lebih banyak info tentang Kesihatan Kulit sila dapatkannya di sini.

Rasa gatal di kemaluan petanda psoriasis kemaluan?

Psoriasis adalah penyakit autoimun yang meradang dan mempengaruhi kulit di bahagian badan anda.

Psoriasis kemaluan terjadi di sekitar kawasan alat sulit anda. Ia boleh terjadi pada
vulva
mahupun zakar.

Ia juga sering muncul pada bahagian paha, lipatan kulit antara paha dan pangkal paha, atau di celahan punggung namun ia jarang berlaku pada bahagian dalam faraj.

Sesiapa sahaja boleh mendapat penyakit psoriasis, tetapi punca terjadinya masih belum diketahui. Jadi, mungkinkah gatal di kemaluan petanda psoriasis?

Gatal di kemaluan – Bagaimanakah rupa psoriasis ini?

Psoriasis di kemaluan sering berwarna merah terang, halus, serta berkilat.

 Anda biasanya tidak melihat sisikan kulit kerana ia akan gugur semasa anda bergerak.

Bagi para wanita yang mempunyai masalah ini, akan mempunyai gejala
plaque
berwarna

kelabu dan bersisik pada bahagian
vulva
.

Selain itu, lelaki akan mendapat tompok merah di bahagian zakar atau pada penghujung zakar.

Psoriasis ini tidak hanya mampu muncul di bahagian intim anda.
 Anda mungkin juga akan melihat ia di:

Paha

Lipatan kulit di antara paha dan pangkal paha

Lipatan kulit punggung

Bagaimana rasanya gatal di kemaluan?

Gejala psoriasis di bahagian intim mungkin kelihatan lebih teruk, tidak selesa, dan memalukan berbanding pada bahagian badan anda yang lain.

Ia juga cenderung
mengubah perasaan anda berkaitan perihal seks dan keintiman.

Gatal merupakan salah satu bahagian yang paling teruk dalam masalah ini.

Kawasan intim ini sangat sensitif, jadi keperluan untuk menggaru terasa lebih kuat dan lebih lama.

Malahan, masalah gatal ini boleh menyebabkan anda menggaru sehingga berdarah dan membuatkan ia menjadi lebih teruk.

Ia mungkin membuat anda berjaga pada waktu malam dan juga boleh
menyukarkan pesakit untuk berhubungan intim.

Selain itu, psoriasis pada kemaluan terasa seperti menyengat dan mempunyai
burning sensation
umpama meletakkan sesuatu yang panas pada kulit anda.

Di samping itu juga, peluh, panas, dan geseran boleh menjadikannya lebih teruk.

Jenis-jenis rawatan untuk gatal di kemaluan

Sekiranya anda melihat ruam di kawasan kemaluan anda, tip berikut dapat membantu dalam mencegah perkara ini daripada menjadi lebih teruk:

Elakkan produk kebersihan diri dengan bahan kimia seperti wangian
 atau bahan keras lain

Sentiasa jaga kebersihan kawasan intim

Selepas mandi, gunakan tuala lembut dan lap

perlahan-lahan ketika mengeringkan

Elakkan menggosok

Gunakan tisu tandas yang lembut dan senang menyerap

Pilih pakaian yang membolehkan kulit bernafas dan longgar

Sekiranya doktor mengesahkan anda mempunyai psoriasis di kemaluan, terdapat pelbagai rawatan yang boleh anda cuba.

Krim topikal yang dipreskripsi oleh doktor dapat meredakan gatal dan rasa tidak selesa.

Dalam beberapa kes, doktor anda mungkin mengesyorkan krim steroid.

Selain itu, sebilangan ubat atau pelembap juga boleh membantu, minta pandangan doktor anda sebelum menggunakannya.

Mengubati psoriasis dengan rawatan oral
 atau suntikan sistemik turut dapat mengurangkan gejalanya.

Perlu diingat bahawa mencari rawatan yang tepat untuk anda mungkin memerlukan tempoh
trial and error
yang tertentu tetapi dengan bantuan doktor, penemuan solusi yang terbaik tidak mustahil.

Antara cara mengelakkan psoriasis bahagian intim

Perkara-perkara berikut dapat membantu anda apabila mengalami gatal kemaluan, seperti:

Gunakan pembersih yang lembut tanpa sebarang wangian. Semasa mandi, anda harus mengelakkan sabun tertentu terutamanya yang berunsurkan antibakteria. Ini kerana ia boleh merengsakan kulit, menyebabkan masalah psoriasis menjadi lebih teruk dan gatal.

Sentiasa lembapkan kulit. Sapukan pelembap lembut bebas wangian pada bahagian kulit yang terkesan dengan psoriasis setelah mandi dan ketika kawasan tersebut terasa kering. Ini dapat mengurangkan kerengsaan dan kegatalan.

Gunakan tisu tandas yang berkualiti dan tidak keras. Ini dapat membantu dalam mengurangkan kegatalan kulit.

Elakkan terkena air kencing atau najis pada kawasan yang mempunyai psoriasis. Ini kerana boleh menyebabkan kesakitan dan
burning sensation
.

Pakai seluar dan pakaian dalam yang longgar. Pakaian yang ketat boleh menyebabkan geseran, yang boleh memburukkan lagi masalah psoriasis.

Ambil banyak serat dalam diet pemakanan.
 Makan makanan yang berserat tinggi atau ambil suplemen berunsurkan serat bagi membantu pergerakan usus.


8 Cara Cepat Hilangkan Eyebag Dari Pakar Profesional, No. 2 Wajib Buat Kalau Tak Nak Mata Panda!

Pernah tak anda tertanya-tanya, kenapa wujudnya
eyebag
 di bawah mata? Walaupun masalah ini bukanlah sejenis masalah kesihatan, namun
eyebag
 dan lingkaran gelap bawah mata boleh buatkan kita rasa rendah diri. Tetapi, jangan risau. Ada banyak cara hilangkan
eyebag
 dengan cepat yang boleh anda lakukan sendiri di rumah.

Menurut Dr. Shaun Desai dari Pusat Pembedahan Plastik dan Rekonstruktif John Hopkins, punca utama
eyebag
ialah pertambahan usia. Kulit yang
mengalami proses penuaan
 lebih berisiko untuk menjadi kendur dan berkedut.

Malah, otot di kawasan mata juga boleh menjadi semakin lemah lalu menyebabkan pembentukan
eyebag
.

Untuk mendapatkan lebih banyak informasi berkenaan Kesihatan Kulit, anda boleh klik
di sini
.

Apa yang menyebabkan lingkaran hitam bawah mata?

Ada banyak sebab mengapa kita mengalami masalah lingkaran gelap bawah mata. Antaranya:

Diet tinggi garam.
 Pengambilan
makanan yang masin
 boleh menyebabkan retensi air. Lama-kelamaan, kawasan yang mengalami retensi air ini akan membengkak.

Alahan.
 Inflamasi yang berlaku disebabkan alahan juga boleh menyebabkan pembentukan lingkaran gelap bawah mata.

Penyakit tertentu.
 Sebagai contoh,
penyakit tiroid
 boleh menyebabkan bawah mata membengkak.

Genetik.
 Mereka yang mempunyai
eyebag
 kadangkala mempunyai ibu bapa dengan masalah yang sama.

Penuaan.
 Kulit kita akan hilang keanjalan apabila semakin tua.

Semua faktor di atas mungkin adalah penyebab terbentuknya lingkaran gelap bawah mata. Tetapi, jangan risau… Jarang sekali masalah
eyebag
 berlaku disebabkan penyakit.

8 cara hilangkan
eyebag
 dengan cepat

Walaupun lingkaran hitam bukanlah satu masalah yang serius, namun ia sangat sukar untuk dihilangkan meski sudah di’
touch-up’
berkali-kali dengan
make-up
. Namun, itu tidak bermaksud masalah ini tidak dapat diatasi!

Dengan beberapa cara mudah, anda boleh hilangkan
eyebag
 ini tanpa perlu mengeluarkan sebarang wang ringgit! Jom, kami terangkan satu-persatu mengenai cara hilangkan
eyebag
 dalam artikel di bawah:

1. Letakkan uncang teh sejuk atas mata

Apa yang anda perlu lakukan hanyalah meletakkan dua uncang teh sejuk ke atas mata anda selama 3 minit dan
voila
, anda boleh lihat kesannya serta-merta!

Setiap uncang teh
mengandungi kafein
 yang kaya dengan antioksidan. Malah, ia juga boleh meningkatkan peredaran darah di kawasan mata. Cara ini bukan sahaja mudah dan murah, ia juga sangat berkesan untuk
mengurangkan lingkaran gelap bawah mata.

Lepas ini, simpan setiap uncang teh dalam bekas dan masukkannya ke dalam peti ais. Apabila bosan, keluarkan dan letakkan bawah mata untuk kelegaan pantas!

2. Jangan lupa tidur!

Benar, tidur yang mencukupi juga adalah langkah yang terbaik untuk mengurangkan lingkaran hitam bawah mata. Jika anda tidak dapat tidur yang mencukupi, saluran darah bawah mata akan mengembang dan menyebabkan
eyebag
.

Jadi,
elakkan bersengkang mata sepanjang malam
. Pastikan anda mendapat sekurang-kurangnya 7 jam tidur setiap hari ya!

Cara hilangkan
eyebag
 3: Minum air dengan mencukupi

Seperti yang kami jelaskan pada awal artikel, diet tinggi garam boleh menyebabkan mata membengkak. Untuk mengurangkan masalah ini, pastikan anda
minum air secukupnya
 supaya lebihan garam dapat dikeluarkan dari badan.

4. Tekap mata dengan objek sejuk

Objek yang sejuk dapat mengecutkan salur darah bawah mata dan mengurangkan
eyebag
. Balut beberapa ketul ais di dalam kain dan tekap perlahan-lahan pada kawasan muka. Anda juga boleh gunakan hirisan timun untuk efek yang sama!

5. Kurangkan makanan bergaram

Makanan bergaram merupakan punca utama
eyebag
. Jadi, cara hilangkan lingkaran hitam bawah mata yang terbaik adalah dengan mengurangkan pengambilan makanan yang masin.

Lagipun, makanan yang mengandungi garam yang banyak tidak baik untuk kesihatan. Ia boleh
menyebabkan hipertensi
 dan meningkatkan risiko sakit jantung serta strok!

6. Jangan lupa pakai
sunscreen
!

Bawah mata merupakan kawasan yang sangat sensitif. Malah, ia boleh rosak jika terdedah terlalu lama kepada cahaya UV.

Pemakaian pelindung matahari
 dapat membantu menguatkan kulit dan mengurangkan
eyebag
 bawah mata.

7. Buang semua
make up
 sebelum tidur

Jangan lupa, buang semua alat solek yang melekat di kawasan muka sebelum tidur. Semua bahan kimia ini boleh menyebabkan muka menjadi sembap dan berjerawat jika ia dibiarkan sepanjang malam.

Pastikan anda mempunyai rutin untuk membuang
make up
 setiap hari, terutamanya untuk
membuang solekan yang melekat di bawah mata
.

Cara hilangkan
eyebag
 8: Jangan merokok!

Mereka yang merokok mempunyai
eyebag
yang lebih teruk berbanding orang lain. Malah,
nikotin yang terkandung dalam rokok
 juga boleh menyebabkan tidur kita terganggu.

Tanpa tidur yang mencukupi, bawah mata kita cenderung menjadi gelap dan nampak lesu!

Jika anda mempunyai masalah lingkaran gelap bawah mata, cuba praktikkan salah satu cara hilangkan
eyebag
 yang kami cadangkan di atas. Ia mungkin dapat membantu!


Hari Kebersihan Tangan Sedunia 2020: Tiada Senjata Terkuat Perangi COVID-19 Kecuali Ini!

Mungkin ramai dalam kalangan kita yang terlepas atau terlupa bahawa tanggal 5 Mei pada setiap tahun adalah Hari Kebersihan Tangan Sedunia.

Saban tahun, hari ini sentiasa disambut dengan pelbagai nukilan artikel, infografik atau trivia menarik mengenai keperluan dan kepentingan kebersihan tangan terhadap kesihatan tubuh badan.

Tahun 2020, hari ini seakan tiba pada ketika yang sangat sesuai ekoran
penularan virus korona baharu di seluruh dunia
 yang berada pada tahap sangat membimbangkan kini.

Hakikatnya, tiada senjata terkuat melawan COVID-19 kecuali ini – mencuci tangan menggunakan sabun dan air atau
hand sanitizer.

Jadi, bersamalah kita menyambut Hari Kebersihan Tangan Sedunia 2020 ini sebagai satu tarikh keramat untuk memperingati manusia sejagat akan kewajiban mencuci tangan, demi keselamatan nyawa masing-masing!

‘Selamatkan nyawa: Cuci tangan anda!’

Di atas adalah tema sambutan Hari Kebersihan Tangan Sedunia 2020 yang telah ditetapkan oleh Pertubuhan Kesihatan Dunia (WHO).

Pada tahun ini, segala penghargaan akan diberikan kepada barisan hadapan COVID-19 termasuklah golongan doktor dan jururawat yang sanggup berkorban hanya demi selamatkan nyawa individu lain.

Tanpa mereka, siapa tahu nasib kita ketika dilanda pandemik ini?

Bersempena dengan tarikh 5 Mei 2020 yang bersejarah ini juga, WHO telah melancarkan kempen ‘Global Hand Hygiene Day’.

Ini bertujuan untuk memperingatkan manusia akan 1 senjata terkuat dalam melawan pelbagai jenis penyakit iaitu mencuci tangan menggunakan sabun dan air atau
hand sanitizer.

Kempen ini menyasarkan 3 objektif utama iaitu:

Menjadikan amalan kebersihan tangan sebagai 1 kepentingan global

Mengilhamkan perubahan sikap terhadap amalan kebersihan tangan

Memperkuatkan barisan hadapan pekerja kesihatan dalam usaha melawan jangkitan penyakit

Dalam erti kata yang lebih mudah, kempen ini sangat penting bagi seluruh dunia untuk saling memperingatkan diri akan keperluan dan kepentingan kebersihan tangan dalam usaha melawan pandemik yang sedang melanda kini.

Jadi, sila cuci tangan anda dengan kerap!

Mungkin sebelum munculnya virus korona baharu di dunia, ramai yang mengambil ringan tentang perkara ini.

Hakikatnya, ia adalah
senjata utama kita semua dalam memerangi pandemik wabak COVID-19 ini
.

Menurut Elizabeth Scott yang merupakan Pengarah Bersama Center for Hygiene and Health in Home and Community di Simmons University, Boston, Amerika, tangan merupakan anggota yang paling penting kerana ia adalah ‘penghubung’ tubuh badan kita.

“Kita tidak boleh kawal apa yang kita sentuh. Kita juga tidak boleh kawal apa yang orang lain sentuh. Pun begitu, kita boleh menjaga kebersihan tangan kita sendiri dalam usaha melawan pandemik wabak COVID-19 yang melanda dunia ketika ini”, jelas beliau lagi.

Jadi, sila cuci tangan anda menggunakan air dan sabun dengan kerap dan betul jika mahu selamat dari menjadi salah seorang mangsa pandemik ini.

Persoalannya, bagaimana?

Berikut adalah
cara cuci tangan menggunakan air dan sabun
 yang disarankan oleh Kementerian Kesihatan Malaysia (KKM):

#1. Basuh tangan dengan sabun dan air secukupnya.

#2. Gosok tapak tangan.

#3. Gosok setiap jari dan celah jari.

#4. Gosok kuku di tapak tangan.

#5. Gosok belakang tangan.

#6. Basuh tangan dengan air secukupnya.

#7. Keringkan tangan dengan kain bersih.

Akhir kata, kita boleh menang dalam peperangan wabak COVID-19 sekiranya kita mengamalkan senjata utama iaitu cuci tangan dengan air dan sabun.

Selain itu, kita juga wajar patuh dan akur dengan penjarakan sosial serta pemakaian topeng muka tatkala berada di tempat awam bagi meminimumkan risiko jangkitan.

Bersempena Hari Kebersihan Tangan Sedunia ini, bersamalah kita memperingatkan diri masing-masing dalam usaha melawan pandemik yang melanda dunia kini!


Tip Berlari Lebih Cepat dan Pantas

Berlari adalah salah satu senaman yang paling berkesan untuk melawan penyakit kardiovaskular dan disyorkan oleh pakar, saintis dan doktor. Berjalan 30 minit setiap hari boleh mengurangkan risiko anda mendapat serangan jantung. Apabila anda mula berlari dan menikmatinya, kemungkinan besar anda akan mahu berlari lebih laju. Berikut adalah beberapa tip yang boleh membantu anda bukan sahaja berlari lebih laju malah lebih efisyen.

Amalkan postur yang baik

Teknik yang betul dan postur yang baik bukan sahaja mempercepatkan langkah anda tetapi juga mencegah sebarang kecederaan yang tidak diingini. Lari dengan kaki anda betul-betul di bawah peha anda, pastikan tangan anda di sisi dan ayunkan tangan dari depan ke belakang dan bukannya sisi ke sisi. Kekalkan postur tegak, kempiskan  perut anda dan condong sedikit ke hadapan. Tidak penting sama ada anda menapak dengan tapak depan atau tumit kaki selama mana kaki menapak lembut di atas tanah. Jangan melakukan gerakan melantun kerana ia menyebabkan daya yang tidak perlu yang membuang lebih banyak tenaga.

Senaman teras

Tambah 15 minit senaman teras
 (core exercise)
 dalam rancangan senaman harian anda, sasarkan otot bahagian bawah perut anda. Senaman teras akan membolehkan pelari bertambah laju apabila berlari.

Bernafas

Kebanyakan pelari bergelut dengan aspek ini kerana mereka seolah-olah tidak boleh mengimbangkan berlari dan bernafas pada masa yang sama. Caranya adalah dengan menarik nafas melalui hidung dan menghembus nafas melalui mulut anda, selarikan pernafasan anda dengan jejak langkah anda supaya anda tidak lupa atau terlepas nafas.

Langkah kombinasi

Jika matlamat anda adalah kelajuan, anda perlu cuba mencampurkan perlumbaan kelajuan dengan berjalan perlahan untuk melatih daya tahan anda untuk sekurang-kurangnya 2 kali seminggu. Tip ini akan membantu anda berlari dengan lebih berkesan dan menghalang anda daripada kehabisan nafas jika perlumbaan bakal menjadi lebih lama daripada jarak latihan biasa anda.

Kasut baru

Kasut lari hanya boleh digunakan dalam 3 bulan jika anda kerap berlari tetapi bukan setiap hari. Pelari tegar biasanya menukar kasut mereka selepas setiap 300 hingga 500 batu larian memandangkan kasut lama dan haus adalah punca di sebalik banyak kecederaan.

Memanaskan badan dan menyejukkan

Renggangan badan selama 10 minit untuk memanaskan badan boleh mengurangkan risiko cedera. Gabungan harian regangan dan melompat tali boleh meningkatkan fleksibiliti dan langkah kaki.

Walaupun senaman menyejuk diri selalunya diperlukan selepas senaman memanaskan badan, kebanyakan orang cenderung untuk lupa mengenainya selepas selesai berlari kerana sudah terlalu kepenatan. Senaman renggangan menyejukkan diri berkesan untuk mengelakkan ketegangan pada waktu lain.

Kekal fokus

Berlari memerlukan banyak tumpuan, cuba untuk sentiasa melihat ke depan, bukan ke bawah pada kasut anda, bukan juga kepada  pesaing anda. Memandang  ke belakang dan sebagainya boleh membuang masa dan tenaga anda, jadi tumpukan perhatian anda dan terus belari.


Gigitan Dan Sengatan

Gigitan serangga adalah luka tebukan, atau luka melecet yang disebabkan oleh serangga. Apabila seekor serangga menggigit, ia akan mengeluarkan sejenis air liur yang boleh mengakibatkan simptom-simptom yang menyakitkan atau reaksi segera pada kulit. Sesetengah kesan gigitan serangga boleh membawa maut jika tidak dirawat secepat mungkin.

Untuk mendapatkan lebih banyak info tentang Habit Sihat, sila dapatkannya
 di sini.

Definisi

Apa itu gigitan dan sengatan?

Gigitan daripada semut api
 dan sengatan daripada lebah, penyengat, dan tebuan selalunya akan menyebabkan kesakitan.

Gigitan yang disebabkan oleh nyamuk, kutu, dan tungau lebih cenderung untuk menyebabkan kegatalan berbanding kesakitan. Gigitan serangga dan labah-labah menyebabkan l
ebih banyak kematian akibat reaksi bisa
 berbanding gigitan daripada ular.

Apakah kebarangkalian digigit serangga?

Digigit serangga merupakan sesuatu yang sangat biasa terjadi. Sila berbincang dengan doktor anda untuk maklumat lanjut.

Simptom-simptom

Apakah kesan digigit serangga?

Kesan digigit serangga bergantung kepada jenis gigitan atau sengatan. Ini mungkin termasuk:

Sakit.

Kemerahan.

Bengkak.

Gatal.

Rasa seperti terbakar.

Kebas
.

Gatal-gatal.

Sesetengah individu
mengalami reaksi terhadap sengatan lebah
 atau gigitan serangga yang teruk dan boleh mengancam nyawa. Keadaan ini boleh boleh berlaku dengan sangat cepat dan pantas menyebabkan kematian sekiranya tidak dirawat dengan segera.

Simptom-simptom anafilaksis boleh berlaku dengan cepat dan melibatkan keseluruhan badan. Ini termasuk:

Sakit dada.

Bengkak pada muka atau mulut.

Sukar untuk telan.

Sukar bernafas
.

Pengsan atau pening.

Sakit abdomen atau muntah.

Ruam atau kemerahan kulit.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Digigit serangga, bila saya harus berjumpa doktor?

Anda harus berjumpa doktor anda sekiranya anda mempunyai sebarang simptom berikut:

Sukar bernafas.

Bengkak pada bibir
, kelopak mata atau kerongkong.

Pening, pengsan atau keliru.

Degupan jantung pantas.

Geligata.

Mual, kejang atau muntah.

Sengatan kala jengking dan pada seorang budak.

Punca

Apakah punca sengatan?

Kesan gigitan serangga yang biasa berlaku termasuk:

Kumbang dengung.

Lebah madu
.

Tebuan.

Semut api.

Penyengat (berjaket kuning).

Gigitan penghisap darah yang biasa berlaku termasuk:

Pepijat
.

Pinjal.

Lalat (contohnya, lalat hitam, lalat pasir, lalat kancil, lalat kuda).

Kutu.

Nyamuk
.

Labah-labah.

Sengkenit.

Faktor-faktor Risiko

Apakah yang meningkatkan risiko?

Anda akan lebih cenderung untuk digigit dengan serangga jika anda bekerja di luar atau selalu mengambil bahagian dalam aktiviti luar seperti berkhemah atau memanjat gunung.

Jika besar kawasan kulit anda yang terdedah, seperti pada lengan atau kaki anda, kawasan ini lebih mudah untuk digigit serangga. Faktor risiko untuk gigitan dan sengatan termasuk:

Pakaian gelap.

Makan di luar.

Terdedah pada sarang dan busut.

Pewangi flora.

Pakaian yang longgar.

Menyertai aktiviti rekreasi kuar.

Bekerja di luar.

Baca juga:

Petua Merawat Gigitan Tungau Pada Zakar Anak, Kena Guna Beras Untuk Buang?

HIV Tersebar Melalui Seks Bebas, Tapi Benarkah Gigitan Nyamuk Juga Boleh Sebarkan Virus Ini?

Kulit Gatal Gara-gara Gigitan Kutu? Ketahui Tip Menanganinya

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Digigit serangga: Bagaimana pesakit didiagnosis?

Diagnosis gigitan serangga bermula dengan sejarah perubatan dan pemeriksaan fizikal. Ujian biasanya tidak diperlukan bagi mendiagnosis sengatan lebah dan gigitan serangga.

Ujian alahan bisa serangga – Ujian diagnostik yang mungkin berguna adalah ujian alahan bisa serangga. Ujian ini melibatkan goresan pada kulit dengan menggunakan sedikit dos daripada pelbagai jenis bisa serangga dan melihat saiz geligata yang terjadi bagi mengukur reaksi alahan terhadap bisa serangga secara individu.

Ujian penyakit Lyme – Sekiranya kutu ditarik keluar daripada kulit. Ia harus diperiksa untuk Borrelia Burgdorferi,
penyebab kepada penyakit Lyme,
 jika individu tersebut berada di kawasan penuh dengan kutu.

Kesan gigitan serangga biasanya hanya menjengkelkan dan tidak menyebabkan masalah kesihatan yang serius atau berpanjangan. Tetapi bagi keadaan yang tertentu, ia boleh menyebabkan jangkitan yang memerlukan rawatan. Atau reaksi alahan yang boleh menjadi serius atau membawa maut dan memerlukan pertolongan kecemasan.

Bagaimana pesakit dirawat?

Gigitan dan sengatan serangga adalah perkara biasa, dan kebanyakannya dianggap sebagai kes kecil. Melainkan jika serangga tersebut berbisa, membawa penyakit, atau apabila seseorang mengalami reaksi alahan terhadap gigitan tersebut yang menyebabkan situasi bertukar menjadi kecemasan.

Walaupun di dalam keadaan sebegitu, diagnosis yang tepat dan rawatan yang segera dapat menyelamatkan nyawa dan menghalang kerosakan kekal tisu.

Kebanyakan gigitan serangga adalah kecil, reaksi setempat yang mana simptom-simptomnya mudah untuk dirawat. Bahkan rawatan di rumah adalah satu-satunya perkara yang diperlukan bagi melegakan simptom-simptom reaksi  sederhana bagi sengatan atau gigitan serangga yang biasa terjadi,

Sekiranya anda mempunyai alahan
 terhadap gigitan dan sengatan, imunoterapi (desensitisasi) adalah pilihan rawatan yang boleh dilakukan. Imunoterapi venom boleh bantu menghalang reaksi sistemik pada individu yang sensitif terhadap sengatan atau gigitan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani sengatan?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi gigitan dan sengatan:

Lepuh – Jangan pecahkan lepuh kesan gigitan serangga,
kerana ia boleh berjangkit
. Selain itu, lepuh boleh menyebabkan kesakitan apabila ia pecah dan akan mendedahkan bahagian bawah kulit yang sakit. Jika boleh, guna balutan pelekat bagi melindungi kawasan lepuh ini.

Urtikaria menyeluruh – Sekiranya anda menyedari benjolan atau lesi yang kecil dan gatal di atas atau berdekatan dengan kawasan gigitan, doktor anda akan mempreskripsi antihistamin dan kortikosteroid secara oral, seperti prednisolone bagi merawat kawasan setempat. Jika simptom-simptom menjadi bertambah teruk, dapatkan bantuan perubatan.

Reaksi setempat (besar) – Reaksi setempat yang besar boleh dirawat menggunakan antihistamin dan / atau analgesik secara oral bagi jangka masa pendek. Jika bengkak pada kawasan setempat menjadi teruk, doktor anda akan mempreskripsi steroid secara oral bagi jangka masa pendek.

Reaksi setempat (kecil) – Reaksi setempat yang merupakan kesan gigitan serangga boleh dirawat menggunakan demah sejuk dan / atau NSAIDs secara oral seperti aspirin, paracetamol atau ibuprofen. Anestetik, krim steroid atau tablet antihistamin juga boleh melegakan kesakitan akibat gigitan. Jangan sapu krim atau minyak pada kulit yang luka dan selalu patuhi arahan yang ada pada paket bungkusan. Walaupun gigitan boleh jadi gatal, elakkan daripada menggarunya kerana anda mungkin akan merosakkan kulit dan membenarkan bakteria masuk ke dalam kulit, menyebabkan jangkitan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sakit Mata Tengok Telefon Pintar Lama-lama? Pasang Pelindung Skrin Kalau Tak Nak Mata Rosak!

Siapa yang tak sayang
handphone
 masing-masing kan? Oleh sebab itu, pasti ramai yang menggunakan pelindung skrin pada telefon pintar sebagai salah satu cara untuk melindunginya daripada sebarang kerosakan. Kadangkala, pelindung skrin ini mempunyai ‘
filter
’ yang dapat menjaga mata. Namun, sejauh manakah kebenarannya?

Telefon pintar telah menjadi alat yang wajib
 untuk semua orang. Cuba pandang sekeliling, telefon pintar ada di mana-mana.

Malah, kanak-kanak yang masih di sekolah rendah juga mempunyai telefon sendiri untuk memudahkan komunikasi.

Kebanyakan orang dewasa
menghabiskan masa berjam-jam di hadapan skrin telefon bimbit.
 Itu tidak termasuk lagi dengan skrin komputer dan skrin televisyen yang kita pandang ketika bekerja dan semasa berehat.

Semua alat elektronik ini memancarkan cahaya biru yang dikatakan tidak baik untuk kesihatan mata, lebih-lebih lagi dalam jangka masa yang panjang.

Menjaga mata daripada sinaran cahaya biru

Cahaya biru merupakan sejenis cahaya yang boleh dilihat dengan mata kasar.

Jarak gelombangnya yang berada dalam sekitar 380 hingga 500 nanometer merupakan antara yang terpendek dengan tenaga yang paling banyak.

Salah satu sumber cahaya biru yang terbesar ialah matahari yang berada di atas kepala kita.

Walau bagaimanapun, disebabkan teknologi yang semakin berkembang, cahaya biru kini berada di mana-mana dan dipancarkan oleh kebanyakan lampu dan juga alat elektronik.

Cahaya biru turut mempunyai kebaikannya yang tersendiri. Sebagai contoh, ia boleh membuatkan kita lebih fokus,
membantu menguatkan memori
 dan juga membuatkan
mood
 kita lebih baik.

Sinaran matahari juga mempunyai fungsi yang penting dalam perkembangan, penglihatan dan kesihatan mata kanak-kanak.

Jika kanak-kanak tidak mendapat pendedahan yang cukup terhadap cahaya biru, mereka lebih berisiko untuk
menghidap miopia atau rabun jauh.

Tetapi, jika anda terdedah terlalu lama kepada cahaya biru, kesihatan mata akan terjejas.

Sel retina boleh rosak dan masalah penglihatan seperti degenerasi makula akan berlaku. Malah, ia juga
boleh menyebabkan katarak
 dan juga kanser.

Oleh sebab itu, tidak rugi jika anda memasang pelindung skrin yang mampu melindungi anda daripada cahaya biru.

Malah, mereka yang memakai kaca mata juga boleh memasang lapisan pelindung khas untuk menjaga mata mereka daripada cahaya ini.

Adakah cahaya biru tidak baik untuk kesihatan mata?

Menurut Dr. Ajith Karunarathne, Penolong Profesor dari
University of Todedo,
kemampuan cahaya biru untuk merosakkan mata bukanlah sesuatu yang baharu.

Kajian yang dilakukan oleh beliau menunjukkan bahawa pendedahan terhadap cahaya biru boleh mematikan sejenis sel yang dikenali dengan nama sel fotoreseptor yang terdapat pada mata kita.

Malah, kematian sel fotoreseptor jugalah yang menjadi
penyebab kepada degenerasi makula,
 sejenis penyakit yang boleh menyebabkan seseorang kehilangan deria penglihatan ketika menginjak umur 50 hingga 60 tahun.

Walau bagaimanapun, menurut beliau lagi, jumlah cahaya biru yang dipancarkan oleh telefon bimbit dan juga peralatan di sekeliling kita dikira masih rendah dan tidak cukup untuk menyebabkan sebarang kecacatan kekal pada mata.

Tetapi, masa penggunaan telefon bimbit yang semakin panjang mungkin akan meningkatkan risiko anda untuk menghidap masalah mata pada masa hadapan.

Oleh sebab itu, beliau menasihati semua orang agar menjaga kesihatan mata masing-masing. Jika cuaca panas terik, pakai cermin mata hitam untuk
melindungi mata daripada cahaya matahari.

Elakkan juga menggunakan telefon bimbit untuk satu jangka masa yang panjang, lebih-lebih lagi di dalam gelap.

Rendahkan risiko pendedahan terhadap cahaya biru

Sebenarnya, ada banyak cara untuk anda merendahkan pendedahan terhadap cahaya biru. Antaranya ialah:

Gunakan pelindung skrin
 yang boleh menapis cahaya biru daripada telefon pintar anda. Penapis ini mampu merendahkan intensiti cahaya biru tersebut kepada tahap yang tidak membahayakan mata.

Gunakan peraturan 20-20-
2
0

untuk menjaga mata daripada rasa letih.
 Ambil masa selama 20 saat untuk melihat sesuatu yang berada 20 kaki jauhnya setiap 20 minit.

Kawal kecerahan telefon bimbit anda.
 Jangan pandang skrin televisyen atau telefon bimbit terlalu dekat.

Gunakan kaca mata
 yang boleh menapis cahaya biru. Kaca mata ini juga sesuai untuk mereka yang perlu bekerja di hadapan skrin dalam jangka masa yang panjang.

Jika anda mempunyai masalah penglihatan, pastikan anda
berjumpa doktor
 dengan kadar segera.

Kesimpulan

Penggunaan pelindung skrin amat bermanfaat untuk melindungi skrin telefon pintar anda daripada rosak dan juga melindungi mata daripada sinaran cahaya biru.

Malah, pelindung skrin juga boleh mengurangkan silau pada telefon bimbit anda. Ini
membuatkan mata anda lebih relaks dan tidak mudah letih.

Walaupun kajian yang dilakukan oleh Dr. Ajith Karunarathne belum dapat memastikan sama ada penggunaan telefon bimbit bahaya untuk kesihatan mata, namun kita sudah boleh mengambil langkah berhati-hati.

Kita perlu bertindak mengurangkan penggunaan telefon pintar pada masa hadapan.
Jika bukan kita yang bertindak menjaga kesihatan mata sendiri, siapa lagi, kan?


Kepala Rasa Berpusing Saat Seorang Diri Di Rumah? Cuba 4 Teknik Ini Rawat Vertigo

Anda sedang berdiri tegak dan secara tiba-tiba sahaja kepala berasa seperti sedang bergerak atau berpusing? Awas,
ia mungkin petanda anda mengalami kondisi yang bernama vertigo
! Persoalannya, apakah sebenarnya kondisi ini dan apa cara rawatan vertigo yang sebenar?

Tenang, kami ada 4 cara yang kalian mungkin boleh cuba sekiranya terkena sendiri di rumah!

Untuk mendapatkan lebih banyak info tentang Keadaan Telinga, Hidung/Tekak, sila dapatkannya
di sini.

Apa itu vertigo?

Sebelum itu, adalah wajar untuk kita semua tahu akan definisi sebenar kondisi yang berkait rapat dengan sakit kepala ini terlebih dahulu.

Untuk pengetahuan anda, vertigo adalah satu keadaan di mana penderita akan berasa persekitaran atau diri sendiri sedang berputar sedangkan hanya berdiri tegak sahaja.

Ia adalah berkaitan dengan sistem keseimbangan tubuh badan yang kuncinya terletak pada pancaindera telinga.

Umumnya,
 pening kepala kesan masalah vertigo
 ini bukanlah satu keadaan yang boleh mengancam nyawa namun boleh menjejaskan kehidupan seharian individu.

Dalam situasi sedang memandu misalnya, mengalami vertigo secara tiba-tiba akan meningkatkan risiko kecederaan atau kemalangan kepada anda serta orang lain.

Selain daripada berasa kepala seakan berputar, vertigo juga boleh menyebakan gejala seperti mual dan muntah.

Persoalannya, apakah punca sebenar kondisi ini berlaku?

Apa punca vertigo?

Seperti mana yang kami telah nyatakan di atas, kondisi ini ada kaitannya dengan sistem keseimbangan tubuh badan yang terletak pada pancaindera telinga.

Ini bermakna masalah yang berlaku pada dalaman telinga akan menyebabkan sistem otak mungkin bakal menerima isyarat yang salah lantas menyebabkan ia berlaku.

Berikut adalah
beberapa punca lain yang menyebabkan kondisi vertigo
:

Penyumbatan pada rongga telinga
– Kondisi kesihatan
seperti selesema
,
alahan
 atau
jangkitan pada sinus
 akan menyebabkan cecair tersumbat pada tiub eustachio yang menghubungkan telinga dengan sinus

Kecederaan kronik pada kepala
– Kadangkala, bahagian dalaman telinga tidak terjejas namun kecederaan kepala mungkin menyebabkan gegaran sehingga muncul simptom vertigo

Labyrinthitis
– Ia merupakan kondisi yang disebabkan oleh jangkitan lantas menjejaskan
labyrinth
 iaitu bahagian dalaman telinga

Meniere’s disease
–
Penyakit sindrom ini menyebabkan penghasilan cecair yang tidak normal pada bahagian dalam telinga lantas muncul kondisi ini, telinga berdengung serta hilang pendengaran

Benign paroxysmal vertigo
 –
Antara simptom kondisi ini adalah timbul sensasi seakan-akan sedang berpusing yang tidak dijangka, hilang keseimbangan serta muntah-muntah

Migrain
– Terdapat jenis migrain iaitu
basilar artery migraine
yang mampu menyebabkan kondisi ini serta
sakit kepala

Walau apapun puncanya, ia tetap merupakan suatu kondisi yang mengganggu kehidupan seharian kita!

Jadi, apa yang boleh dilakukan jika terkena vertigo di rumah?

Rawatan vertigo: Apa yang boleh dilakukan jika terkena vertigo?

Penting untuk anda tahu bahawa vertigo ini bukanlah satu kondisi yang begitu berbahaya sehingga boleh membawa maut.

Pun begitu, ia akan mengganggu kehidupan seharian kita jadi rawatan vertigo secara sendiri di rumah adalah sangat diperlukan.

Persoalannya, bagaimana? Ada 4 teknik yang kalian boleh cuba jika terkena!

#1. Rawatan vertigo: Teknik Epley

Caranya adalah kalian perlu duduk dan palingkan kepala sebanyak 45 darjah ke sisi dan kemudian berbaring secara menelentang.

Ketika sedang berbaring, palingkan kepala anda sebanyak 90 darjah ke sisi yang lain pula dan tunggu sehingga sekitar 30 saat.

Ulangi proses ini bergantung kepada
bahagian kepala yang mengalami pening
 sehinggalah ia mula kebah.

#2. Rawatan vertigo: Teknik Semont

Caranya adalah kalian perlu duduk di atas permukaan yang rata dengan bantal di belakang dan kaki dilunjurkan ke hadapan.

Kemudian, sila berbaring dan palingkan kepala ke kanan, kiri dan ke atas sebelum kembali duduk dan hadapkan kepala ke bawah.

Akhir sekali, sila duduk menegak dan ulang proses ini
sehinggalah pening kepala itu mula kebah
.

#3. Rawatan vertigo: Teknik Foster

Caranya adalah kalian perlu melutut dan dongakkan kepala ke atas selama beberapa saat dan kemudian sila bersujud sehingga dagu terkena lutut dan
tunggu sehingga vertigo ini berhenti
.

Selepas itu, palingkan kepala ke bahagian pening kepala ini berlaku, sama ada kiri atau kanan selama sekitar 30 saat dan dongakkan kepala kembali sekitar 30 saat.

Apabila vertigo ini benar-benar berhenti, cuba untuk berdiri secara perlahan dan ulangi proses sehingga berjaya.

#4. Rawatan vertigo: Teknik Brandt-Daroff

Caranya adalah kalian perlu duduk menegak dan palingkan kepala sebanyak 45 darjah ke bahagian
 sama ada kiri atau kanan yang mengalami pening
.

Kekalkan posisi ini dan berbaring selama sekitar 30 saat atau lebih lama lagi sehingga vertigo ini mula kebah.

Ulang proses ini pada bahagian yang lain pula sehinggalah pening kepala itu benar-benar hilang secara sendiri.

Adakah kalian keliru dengan 4 rawatan vertigo ini? Sila dapatkan informasi lebih lanjut mengenainya bersama doktor atau pakar ya?


Bahu Terpisah (Separated Shoulder)

Definisi

Apakah
separated shoulder
?

Separated shoulder
 adalah kecederaan pada ligamen yang memegang tulang selangka anda (
clavicle
) ke bilah bahu anda. Dalam
separated shoulder
, ligamen mungkin hanya diregangkan. Dalam kecederaan parah, ligamen mungkin koyak.

Dalam kebanyakan orang,
separated shoulder
 biasanya tidak memerlukan pembedahan. Sebaliknya, rawatan konservatif – seperti rehat, ais dan penghilang rasa sakit – selalunya cukup untuk melegakan kesakitan. Kebanyakan orang memperoleh semula fungsi bahu penuh dalam masa beberapa minggu selepas mengalami
separated shoulder
 (bahu terpisah).

Bagaimanakah berlakunya
separated shoulder
 (bahu terpisah)?

Sila berbincang dengan doktor anda untuk mendapatkan maklumat lanjut.

Simptom

Apakah simptom-simptom
separated shoulder
 (bahu terpisah)?

Simptom lazim
separated shoulder
 ialah:

Sakit bahu

Lemah bahu atau lengan

Bahu lebam atau bengkak

Pergerakan bahu yang terhad

Benjolan dan bengkak di bahagian atas bahu

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang sesuatu simptom, sila berjumpa dengan doktor anda.

Bilakah saya harus berjumpa doktor saya?

Hubungi doktor anda jika anda mempunyai kesakitan yang berterusan atau kesakitan berhampiran hujung tulang selangka anda.

Punca

Apakah yang menyebabkan
separated

shoulder
 (bahu terpisah)?

Penyebab yang paling biasa
separated shoulder
 adalah pukulan ke titik bahu anda atau jatuh secara langsung dengan bahu anda. Kecederaan boleh meregangkan atau merobek ligamen yang memegang tulang selangka pada bilah bahu anda.

Faktor-faktor risiko

Apakah yang meningkatkan risiko saya untuk mendapat
separated

shoulder
 (bahu terpisah)?

Mengambil bahagian dalam sukan sentuhan, seperti bola sepak dan hoki, atau sukan yang boleh melibatkan kejatuhan – seperti ski menuruni bukit, gimnastik dan bola tampar – mungkin menimbulkan risiko
separated shoulder
.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah
separated shoulder
(bahu terpisah) didiagnosis?

Separated shoulder
 biasanya boleh dikenal pasti semasa ujian fizikal. X-ray kadang kala boleh mengesahkan diagnosis dan menentukan keparahan kecederaan. Tetapi dalam kebanyakan orang yang mempunyai
separated shoulder
gred rendah, X-ray awal biasanya
normal.

Bagaimanakah
separated shoulder
(bahu terpisah) dirawat?

Kebanyakan orang menikmati pemulihan sepenuhnya selepas rawatan konservatif. Pemisahan minor biasanya sembuh dalam masa beberapa minggu. Pemisahan yang lebih teruk mungkin mengambil masa beberapa minggu hingga beberapa bulan untuk sembuh. Anda mungkin selalu mempunyai benjolan yang ketara pada bahu yang terjejas, tetapi ia tidak sepatutnya mempengaruhi keupayaan anda untuk menggunakan bahu itu.

Ubat-ubatan

Pelega kesakitan tanpa preskripsi, seperti acetaminophen (Tylenol, dan lain-lain), ibuprofen (Advil, Motrin IB, dan lain-lain) dan naproxen sodium (Aleve), boleh membantu meringankan sakit bahu.

Terapi

Elakkan aktiviti yang memburukkan kesakitan bahu anda, terutamanya melepasi lengan yang terjejas di hadapan badan anda. Anda mungkin mahu menghentikan sementara pergerakan tangan anda dalam anduh untuk mengurangkan tekanan pada bahu anda dan menggalakkan penyembuhan

Ais boleh mengurangkan sakit bahu dan bengkak. Gunakan pek sejuk selama 15 hingga 20 minit pada satu masa

Terapi fizikal. Latihan regangan dan pengukuhan boleh membantu mengembalikan kekuatan dan gerakan di bahu anda

Prosedur pembedahan dan lain-lain

Jika sakit berterusan atau jika anda mempunyai pemisahan teruk atau patah tulang belakang, pembedahan mungkin menjadi pilihan. Pembedahan boleh menyambung semula ligamen koyak dan memulihkan atau menstabilkan tulang yang tercedera.

Perubahan gaya hidup & remedi sampingan

Apakah beberapa perubahan gaya hidup atau remedi rumah yang dapat membantu saya menguruskan
separated shoulder
 (bahu terpisah)?

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Ini 3 Tip Pilih Cili Kering Tak Pedas, (Bonus: Ada Petua Nak Hilangkan Pedas Cili Ketika Memasak!)

Cili kering biasa digunakan oleh masyarakat Malaysia dalam hampir setiap hidangan. Namun, jika tersilap beli lada kering, ia boleh menyebabkan hidangan menjadi terlampau pedas atau terasa bahang. Oleh itu, kami kongsikan di sini beberapa petua pilih cili kering tak pedas dan cara kurangkan pedas lada kering.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kenapa perlu pilih lada kering yang betul?

Masyarakat di Malaysia sememangnya menggunakan lada kering setiap hari dan hampir dalam keseluruhan jenis hidangan.

Ia merupakan antara bahan mesti ada setiap kali ingin memasak. Sebagai contoh, lada kering digunakan ketika menumis dan membuat sambal.

Ia juga digunakan ketika memasak hidangan berkuah
seperti gulai atau kari
.

Namun, jika anda tersilap memilih jenis lada kering yang betul, ia boleh membuatkan masakan
menjadi lebih pedas
 daripada biasa walaupun anda menggunakan sukatan yang sama.

Cili yang terlalu pedas
 akan memberikan rasa bahang pada makanan walaupun anda meletakkan lebih banyak gula untuk mengurangkan
rasa pedas
 tersebut.

Ini tip pilih cili kering tak pedas

Terdapat beberapa kaedah atau jenis cili yang boleh anda perhatikan sebelum membelinya.

Kami terangkan beberapa jenis lada kering dan cirinya agar anda boleh memilih cili yang tepat untuk memasak.

#1. Lada kering yang pendek dan berkilat

Cili kering tak pedas jenis ini lebih pendek dan lebih gemuk daripada
lada kering
 yang lain. Ia mempunyai permukaan yang tidak berkeriting dan juga berkilat.

Sekali imbas, ia mempunyai bentuk yang lebih bulat berbanding cili-cili yang lain.

Lada jenis ini
biasanya tidak pedas
 atau
kurang pedas
, namun harganya lebih mahal dan agak susah untuk didapati di kedai-kedai.

 Jika anda ke negeri-negeri Pantai Timur, ia mungkin lebih mudah untuk didapati kerana ia sering digunakan oleh masyarakat di sana dalam penyediaan hidangan harian mereka.

#2. Lada kering yang berkeriting dan panjang

Terdapat sejenis lada kering yang mempunyai ukuran lebih panjang dan juga bekeriting atau berkedut.

Namun, ia kelihatan lebih kering atau kusam berbanding lada kering sebelum ini.

Cili ini sedikit pedas berbanding cili yang diterangkan sebelum ini, namun ia
tidaklah begitu pedas.

Bagi mereka yang masih mahukan sedikit rasa ‘kick’ dalam hidangan tetapi
tidaklah terlalu pedas
, cili jenis ini merupakan jenis yang paling sesuai kerana pedasnya hanyalah pada tahap biasa sahaja.

#3. Lada kering yang panjang dan berkilat

Lada jenis ini juga licin dan berkilat seperti lada yang pertama tadi, namun ia lebih panjang dan kecil.

 Bijinya juga lebih banyak selain mempunyai warna yang lebih pekat.

Lada jenis ini merupakan lada yang paling pedas dalam ketiga-tiga jenis lada.

Jika anda seorang yang tidak tahan
dengan rasa pedas
, anda perlu mengelakkan penggunaan lada jenis ini.

Cara jadikan cili kering tak pedas

Jika anda sudah terbeli lada kering
yang sangat pedas
, jangan sesekali membuangnya walaupun anda mungkin tidak tahan dengan rasa pedas.

Terdapat beberapa cara atau tip yang boleh membantu mengurangkan rasa pedas cili tersebut.

Ini yang boleh anda lakukan:

#1. Rebus dengan cuka

Jika cili kering terlalu pedas, rebus terlebih dahulu dalam air yang telah dicampurkan dengan cuka.

Caranya, masukkan air dan cuka ke dalam periuk dengan nisbah 3:1 dan rebus cili tersebut.

Setelah itu, tapiskan air dan cili boleh terus dimasak seperti biasa.

Namun, jika cili
masih terasa pedas
, masukkan cuka dan air dengan nisbah yang sama dan rendam sekurang–kurangnya satu jam.

Kaedah ini boleh mengurangkan rasa pedas lada tanpa merosakkan rasa unik lada.

#2. Buang biji cili

Salah satu faktor utama yang menyebabkan cili
terasa amat pedas
 adalah kerana bijinya.

Oleh itu, sebelum anda memasak lada kering, pastikan anda membuang bijinya terlebih dahulu sebelum direbus atau direndam dalam air panas.

 Bagi cili yang terlalu pedas, pastikan anda memakai sarung tangan plastik sebelum memprosesnya agar tangan tidak terasa bahang.

#3. Masak dengan susu, krim atau limau

Rasa pedas dalam lada juga boleh dikurangkan jika anda memasaknya dengan susu, yogurt atau krim.

Ini kerana, susu boleh membantu meneutralkan rasa pedas dalam cili. Susu boleh dicampurkan terus dalam masakan atau sebagai hidangan sampingan sahaja.

Selain susu, bahan berasid seperti limau juga boleh membantu mengurangkan rasa pedas cili kering.

Perahkan sedikit asam limau dalam hidangan yang terasa pedas.

Ia bukan sahaja mengurangkan rasa pedas tetapi juga menjadikan hidangan lebih enak.

Kesimpulan

Bagi hidangan seperti sambal nasi lemak, cili yang lebih pedas mungkin lebih sesuai digunakan kerana sambal hanya dimakan sedikit demi sedikit bersama nasi.

Jadi, rasa pedasnya masih boleh dikawal.

Namun, bagi hidangan yang berkuah seperti gulai, kari atau asam pedas, lebih baik menggunakan cili yang kurang pedas supaya tidak terasa bahang apabila dimakan.

Selamat mencuba!


5 Tanda Terlebih Senaman

Semakin banyak anda bersenam, semakin banyak manfaat yang anda akan capai, tetapi jumlah senaman berlebihan yang anda lakukan dapat lebih banyak bahaya daripada yang baik. Bagaimana mengetahui anda terlebih bersenam?

1. Prestasi menurun

Tanda berlebihan adalah kekurangan prestasi yang bertambah baik, walaupun terdapat peningkatan intensiti latihan atau kelantangan. Mengurangkan ketangkasan, kekuatan dan daya tahan, seperti masa reaksi yang lebih perlahan dan mengurangkan kelajuan berjalan adalah semua tanda-tanda umum yang terlebih latihan.

2. Keletihan melampau

Beberapa hari keletihan atau “kaki berat” dijangka pada masa-masa tertentu. Tetapi keletihan akan berkumpul di dalam badan yang tidak pernah mempunyai peluang untuk pulih sepenuhnya dari latihan sebelumnya. Tambahan pula, perbelanjaan tenaga kronik dan negatif membawa kepada sesuatu yang dipanggil “ketersediaan tenaga yang rendah,” yang bermaksud bahawa tubuh secara konsisten menarik daripada bekalan tenaga sendiri (karbohidrat, protein, lemak). Ini boleh menjadikan hasil latihan terlalu banyak atau terlalu sedikit bahan bakar.

3. Kekacauan dan kemurungan

Latihan berlebihan sangat mempengaruhi hormon tekanan anda, termasuk kortisol dan epinefrin. Ketidakseimbangan hormon ini boleh menyebabkan perubahan mood, kerengsaan yang luar biasa dan ketidakupayaan untuk menumpukan perhatian.

4. Hilang selera makan

Ketidakseimbangan hormon juga boleh menjejaskan mekanisme kelaparan dan ketenangan. Latihan yang lebih banyak perlu merangsang lebih banyak selera makan, tetapi keletihan fisiologi OTS sebenarnya boleh menyebabkan penindasan selera makan.

5. Kecederaan kronik atau bengkak

Penggunaan otot dan sendi yang terlalu banyak boleh menyebabkan sakit berterusan atau sakit sendi. Sakit yang tidak reda dalam masa dua minggu atau lebih harus dianggap sebagai kecederaan yang ketara. Mengatasi semua sistem tubuh dan menjadikannya lebih sukar untuk menangkis jangkitan. Oleh itu, sakit yang kerap dan jangkitan saluran pernafasan atas (URTI) adalah tanda-tandanya juga. Komplikasi perubatan juga termasuk ketumpatan mineral tulang rendah dan testosteron rendah.

Sekiranya kecederaan atau keadaan semakin serius, segera berjumpa doktor anda.

Hello Health Group
 tidak menyediakan nasihat perubatan, diagnosis atau rawatan.